|  |
| --- |
| **Proiect de Lege privind** **registrul comerțului**  |
| **Capitolul I****Dispoziții generale****Secțiunea 1****Domeniul de aplicare** |
| **Art.1** - Prezenta lege reglementează:a) procedura de înregistrare în registrul comerțului în baza controlului registratorului de registrul comerțului sau, după caz, în baza hotărârii instanței judecătorești;b) statutul registratorului de registrul comerțului, numit în continuare *registrator;*c) modul de organizare și funcționare a Oficiului Național al Registrului Comerțului, denumit în continuare *ONRC*, și a oficiilor registrului comerțului de pe lângă tribunale, denumite în continuare *oficiile registrului comerțului*. |
| **Art. 2** - Dispozițiile prezentei legi nu sunt aplicabile serviciilor prestate în contextul libertății de prestare transfrontalieră a serviciilor, astfel cum este prevăzută la art. 56 din Tratatul privind funcționarea Uniunii Europene. |
| **Art. 3** – În sensul prezentei legi, termenii și expresiile au următoarea semnificație: *1.constituire* - întregul proces de înființare a unei persoane juridice, potrivit legii, inclusiv încheierea actului constitutiv şi toate etapele necesare pentru înregistrarea acesteia în registrul comerțului;*2. înregistrare* – orice operaţiune de înscriere în registrul comerţului şi în alte registre ţinute de ONRC, cuprinzând:  a) înmatricularea în registrul comerțului a persoanelor juridice supuse, potrivit legii, acestei obligaţii; b) înregistrarea, în registrul comerțului, înainte de începerea activității economice, a persoanelor fizice autorizate, întreprinderilor individuale și familiale;  c) înregistrarea în registrul comerțului, înainte de începerea activității economice, a sucursalelor persoanelor juridice române sau străine supuse, potrivit legii, acestei obligaţii; d) înscrierea de mențiuni în registrul comerțului cu privire la actele și faptele pentru care legea prevede această obligație, înscrierea de mențiuni cu privire la depunerea de acte, înscrierea de mențiuni privind depunerea declarațiilor-tip pe proprie răspundere cu privire la îndeplinirea condițiilor de funcționare și a datelor cuprinse în acestea;  e) înscrierea în registrul comerțului a unor operațiuniprevăzute de lege, comunicate de autoritatea sau instituția publică competentă; f) înscrierea, în Registrul beneficiarilor reali, de menţiuni cu privire la beneficiarii reali ai persoanelor juridice, potrivit Legii nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările şi completările ulterioare;3. *procedura de constituire online* – procedura de constituire a unei societăţi prin servicii online dedicate;4. *solicitant* - profesionistul, în sensul art. 3 din Codul civil, persoană fizică sau persoană juridică, supusă obligației de înregistrare în registrul comerțului sau persoana interesată să înregistreze un act sau fapt în registrul comerțului sau în alte registre ţinute de ONRC, precum și, după caz, persoana care solicită prestarea unui serviciu de către ONRC sau de către oficiile registrului comerțului;*5. împuternicit* - consilierul juridic salarizat în cadrul profesionistului persoană juridică, avocatul împuternicit cu împuternicire avocațială, persoana împuternicită cu procură specială sau generală, în formă autentică, să semneze/să depună cereri, în numele profesionistului, alte persoane fizice salarizate în cadrul profesionistului persoană juridică împuternicite pentru depunerea de cereri la registrul comerțului; *6. reprezentantul legal -* persoana care, potrivit legii, în calitate de organ sau de membru al acestui organ, reprezintă profesionistul persoană juridică în raporturile cu terții și în justiție, respectiv împuternicitul persoanei juridice pentru sucursala acesteia, precum și reprezentantul întreprinderii familiale, care, într-una dintre aceste calități, este înregistrat în registrul comerțului; 7. *biroul unic* – structură în cadrul oficiului registrului comerțului, la care se depun cererile de înregistrare, declarațiile-tip pe proprie răspundere cu privire la îndeplinirea condițiilor de funcționare/desfășurare a activității și, după caz, alte documente/cereri; 8. *înregistrare fiscală* – luarea în evidența organelor fiscale a profesioniștilor supuși obligației de înregistrare în registrul comerțului, prin atribuirea codului unic de înregistrare.9. *starea profesionistului -* informație care reflectă diferitele etape ale existenței unui profesionist, persoană fizică sau juridică, supus obligației de înregistrare în registrul comerțului: în funcțiune, dizolvată, în reorganizare, în lichidare, în insolvenţă, în faliment, în întrerupere temporară a activităţii, radiată și alte asemenea informații prevăzute de lege; 10. *firma* este denumirea sub care profesionistul care are obligația de înregistrare în registrul comerțului își desfășoară activitatea și sub care semnează;11. *act constitutiv -* documentul prin care se constituie persoana juridică și care desemnează atât înscrisul unic, cât și contractul de societate şi/sau statutul;12. *autorizarea funcționării -* asumarea, de către solicitant, a responsabilității privind legalitatea desfășurării activităților declarate prin depunerea declarației-tip pe propria răspundere;13. *formular-tip de act constitutiv* – model de act constitutiv ce cuprinde un set predefinit de clauze și care se poate utiliza în procedura de constituire online a societăților, precum şi în procedura de înregistrare a societăților în registrul comerțului;14. *formular-tip* – model de cerereri și de alte documente utilizate în procedura de înregistrare înregistrare și autorizare a funcționării/desfășurării activității.15. *semnătură electronică calificată* – semnătura electronică în sensul art.3 pct. 12 din Regulamentul (UE) nr. 910/2014, care se bazează pe un certificat calificat pentru semnătură electronică emis de un prestator de servicii de încredere calificat inclus în lista publicată de Comisia Europeană în conformitate cu art. 9 din Regulamentul (UE) nr. 910/2014, și care se utilizează în procedura de constituire online, precum și de înregistrare prin mijloace electronice; 16. *mijloace electronice* - echipamente electronice utilizate pentru prelucrarea, inclusiv compresia digitală, şi stocarea datelor, prin care informaţia este trimisă la origine şi primită la destinaţie.  |
| **Secțiunea a 2-a****Registrul comerțului - serviciu public de interes general** |
| **Art. 4** - (1) Registrul comerțului este serviciul public de interes general prin care se asigură înregistrarea și publicitatea profesioniștilor persoane fizice autorizate, întreprinderi individuale și întreprinderi familiale, înmatricularea și publicitatea profesioniștilor societăți, societăți europene, societăți cooperative, societăți cooperative europene, organizații cooperatiste de credit, grupuri de interes economic și grupuri europene de interes economic, cu sediul principal în România, înregistrarea și publicitatea sucursalelor acestora, precum și a sucursalelor persoanelor juridice enumerate cu sediul principal în străinătate. (2) Sunt exceptați de la aplicarea alin.(1) profesioniștii a căror organizare, funcționare și evidență este reglementată prin acte normative speciale, care nu prevăd obligația înregistrării în registrul comerțului.(3) Prin publicitate, registrul comerțului asigură opozabilitatea față de terți a înmatriculării sau, după caz, a înregistrării persoanelor fizice și juridice prevăzute la alin.(1), a actelor și faptelor acestora pentru care se prevede obligația înregistrării în registrul comerțului. |
|  **Art. 5** - (1) Înregistrarea în registrul comerțului se face în baza încheierii registratorului, prin care se soluționează cererile de înregistrare sau, după caz, în baza unei hotărâri judecătorești definitive sau, acolo unde legea prevede, a unei hotărâri executorii. În cazul în care înregistrarea se dispune prin hotărâre judecătorească, aceasta se poate realiza și în baza actului procedural care redă dispozitivul hotărârii judecătorești. (2) Încheierea registratorului este executorie, dacă legea nu prevede altfel.(3) Data înregistrării în registrul comerţului este data la care înregistrarea a fost efectiv operată în acest registru. |
| **Art. 6** - (1) Registrul comerțului este ținut de ONRC, în sistem informatic, iar înregistrarea în registrul comerțului și în alte registre ținute de ONRC se efectuează electronic. (2) Activitatea ONRC este susținută de un centru de date principal și de un centru de date secundar, la o distanță rezonabilă din punct de vedere tehnic de centrul de date principal, ambele localizate pe teritoriul României. **Art.7** -(1) Registrul comerțului este structurat pe următoarele categorii de registre: a) un registru pentru înregistrarea societăților, companiilor naționale, societăților naționale, regiilor autonome, grupurilor de interes economic, societăților europene, grupurilor europene de interes economic, a altor persoane juridice expres prevăzute de lege, cu sediul principal în România, a sucursalelor acestora și, după caz, a sucursalelor persoanelor juridice cu sediul principal în străinătate;b) un registru pentru înregistrarea societăților cooperative și societăților cooperative europene cu sediul principal în România, a sucursalelor acestora și, după caz, a sucursalelor societăților cooperative sau societăților cooperative europene cu sediul principal în străinătate;c) un registru pentru înregistrarea persoanelor fizice autorizate, întreprinderilor individuale și întreprinderilor familiale, cu sediul profesional și, după caz, puncte de lucru în România.  (2) Fiecare profesionist înregistrat în registrul comerțului va purta un număr de ordine din registrul comerțului, începând de la numărul 1 în fiecare an, acordat la nivel național din Registrul central al comerțului. (3) Modul de ținere a registrelor, de efectuare a înregistrărilor, de prestare a serviciilor de către ONRC și oficiile registrului comerţului se stabilește prin ordin al ministrului justiției.**Art.8**-(1) Oficiul registrului comerțului păstrează un dosar cu cererile de înregistrare în registrul comerțului, documentele în susținerea acestora, documentele în baza cărora se efectuează înregistrările în registrul comerțului și documentele care atestă efectuarea înregistrării, pentru fiecare profesionist înregistrat. (2) Documentele prevăzute la alin.(1) se arhivează de Oficiul Naţional al Registrului Comerţului sau, după caz, de structurile teritoriale ale acestuia și în formă electronică, într-un format care permite citirea și căutarea pe calculator sau sub formă de date structurate.(3) Documentele şi informaţiile depuse pe suport de hârtie sunt convertite în format electronic de către ONRC și oficiile registrului comertului, cât mai rapid posibil.(4) Prin derogare de la prevederile alin. (3), documentele depuse pe suport de hârtie înainte de 31 decembrie 2006 se convertesc în format electronic de către ONRC și oficiile registrului comerțului la primirea unei solicitari de eliberare prin mijloace electronice a unor copii sau copii certificate ale acelor documente.  |
| **Art. 9** - (1) Registrul comerțului, ținut de ONRC, face parte din sistemul de interconectare a registrelor comerțului din statele membre ale Uniunii Europene, denumit în continuare sistemul de interconectare a registrelor comerțului.(2) Sistemul de interconectare a registrelor comerțului este constituit din registrele comerțului din statele membre ale Uniunii Europene și platforma centrală europeană. La nivel european, punctul de acces electronic la sistemul de interconectare este portalul european e-Justiție. La nivel național, punctul de acces de interconectare a registrelor comerțului este registrul comerțului, la nivel central.(3) Prin sistemul de interconectare a registrelor comerțului, registrul comerțului pune la dispoziția publicului documentele și informațiile referitoare la profesioniștii înregistrați în registrul comerțului sau, după caz, alte categorii de persoane înregistrate în registrul comerțului. (4) Oficiul registrului comerțului realizează, prin sistemul de interconectare a registrelor comerțului, cu titlu gratuit, schimbul de documente și informații cu registrele comerțului din statele membre ale Uniunii Europene în cazul operațiunilor de fuziune transfrontalieră și al sucursalelor înființate de societăți cu sediul în statele membre ale Uniunii Europene.(5) ONRC asigură interoperabilitatea registrului comerţului cu sistemul de interconectare a registrelor comerțului din statele membre ale Uniuni Europene, documentele și informațiile fiind disponibile în format standard de mesaj și fiind accesibile prin mijloace electronice, cu respectarea standardelor de securitate pentru transmisia și schimbul datelor, în condițiile legii.(6) ONRC poate constitui, prin registrul comerțului, puncte de acces opționale la sistemul de interconectare a registrelor comerțului. Constituirea punctelor de acces opționale se aprobă prin ordin al ministrului justiției.  |
| **Art.10** - Pentru identificare, inclusiv în comunicarea dintre registrele comerțului din statele membre prin sistemul de interconectare, profesioniștii înregistrați în registrul comerțului au și un identificator unic la nivel european-EUID, a cărui structură este aprobată prin ordin al ministrului justiției.  |
|  **Art.11** - (1) Registrul comerțului este public. Oficiul registrului comerţului eliberează, la cererea și pe cheltuiala persoanei interesate, în limba română, cu respectarea legislației privind protectia datelor cu caracter personal, informații şi certificate constatatoare despre datele înregistrate în registrul comerţului, precum şi certificate constatatoare că un anumit act sau fapt nu este înregistrat, copii şi copii certificate de pe toate actele înregistrate sau prezentate sau a oricărei părți a acestora, în forma în care au fost depuse în susținerea cererilor de înregistrare.(2) Cererea de eliberare de informații și documente poate fi depusă la ghișeu ori transmisă prin poștă sau servicii de curierat sau prin mijloace electronice, fiind însoțită, cu excepția cererii semnate cu semnătură electronică calificată, de o copie a actului de identitate. (3) Oficiul registrului comerțului eliberează documentele prevăzute la alin.(1) în formă electronică, semnate cu semnătură electronică calificată sau, după caz, cu sigiliul electronic, ori pe suport hârtie, la sediul ONRC și al oficiilor registrului comerțului, sau prin servicii de poștă sau curierat. (4) Copiile în format electronic și cele pe suport hârtie sunt certificate pentru conformitate. La cerere, se pot elibera şi copii fără formalitatea certificării. (5) Copii în format electronic ale documentor şi informaţiile prevăzute la alin. (1) se pun la dispoziţia publicului şi prin sistemul de interconectare a registrelor comerţului.(6) Documentele primite, respectiv transmise pe cale electronică se gestionează şi prin interconectarea cu Punctul de Contact Unic electronic (PCU), în conformitate cu prevederile Ordonanţei de urgenţă a Guvernului nr. 49/2009 privind libertatea de stabilire a prestatorilor de servicii şi libertatea de a furniza servicii în România, aprobată, cu modificări și completări, prin Legea nr. 68/2010.(7) Pentru informațiile şi documentele eliberate se percepe un tarif, pe nivele de tarifare, stabilit prin ordin al ministrului justiției, care nu poate depăşi costurile administrative aferente eliberării informațiilor sau documentelor și care include costurile asociate dezvoltării și întreținerii registrului comerțului. (8) Informațiile și documentele prevăzute la alin.(1) se eliberează cu titlu gratuit autorităților și instituțiilor publice, precum și misiunilor diplomatice acreditate în România.(9) Informațiile prevăzute la alin.(1) se eliberează cu titlu gratuit și altor persoane juridice, în afara celor menționate la alin.8, dacă acestea prevăzute expres de lege. (10) ONRC și oficiile registrului comerțului eliberează, cu titlu gratuit, jurnaliștilor și reprezentanților mijloacelor de informare în masă informații punctuale înregistrate în registrul comerțului, care pot fi utilizate numai în scopul informării opiniei publice.**Art.12**-(1) Următoarele informaţii înregistrate în registrul comerţului sunt disponibile, cu titlu gratuit, prin sistemul de interconectare a registrelor comerţului, pe pagina de internet a ONRC sau pe portalul de servicii on-line al acestuia:a) denumirea şi forma juridică a profesionistului înregistrat în registrul comerţului;b) sediul social/profesional al profesionistului înregistrat în registrul comerţului şi statul membru în care este înregistrat, dacă este cazul; c) numărul de ordine din registrul comerţului al profesionistului, identificatorul unic la nivel european (EUID) şi codul unic de înregistrare;d) starea profesionistului;e) pagina de internet a profesionistului, dacă există; f) reprezentanții legali ai profesionistului persoană juridică și dacă aceștia sunt împuterniciți să acționeze împreună sau separat;g) sucursalele deschise în alt stat membru, inclusiv denumirea, numărul de înregistrare, identificatorul unic la nivel european- EUID şi statul membru în care este înregistrată sucursala.(2) Pentru registrele comerțului din statele membre, schimbul de informații prin intermediul sistemului de interconectare este gratuit. (3) Prin sistemul de interconectare, informațiile privind obiectul de activitate al profesionistului vor fi puse la dispoziție, în mod gratuit, autorităților altor state membre. **Art. 13** - (1) Informaţiile privind datele cu caracter personal care pot fi puse la dispoziția publicului cu referire la persoanele fizice care au calitatea de asociat/acţionar/membru, administrator, director, membru al consiliului de supraveghere, membru al directoratului, cenzor, auditor, reprezentant legal al unei persoane juridice, inclusiv al unei persoane juridice care are una sau mai multe dintre aceste calităţi sunt: numele și prenumele, data şi locul naşterii, cetăţenia şi statul de domiciliu ale acestor persoane, cu excepția situațiilor când solicitantul este o entitate care are acces la aceste date.(2) Copiile/copiile certificate de pe documentele depuse din dosarul profesionistului înregistrat în registrul comerțului, ce se eliberează solicitanților, vor conţine următoarele date cu caracter personal: numai numele și prenumele, data şi locul naşterii, cetăţenia şi statul de domiciliu ale persoanelor care figurează în aceste documente, cu excepția situațiilor când solicitantul este o entitate care are acces la aceste date. **Art. 14** - ONRC pune la dispoziţia publicului, în mod gratuit, în limbile română și engleză, pe pagina sa de internet sau pe portalul de servicii, cu acces și prin intermediul portalului digital unic, informaţii cu privire la legislația ce reglementează:a) constituirea și înmatricularea profesioniștilor persoane juridice, înregistrarea profesioniștilor persoane fizice, inclusiv prin procedura online; cerinţele privitoare la actul constitutiv/acord de constituire, inclusiv la utilizarea formularului-tip de act constitutiv/acord de constituire; documentele care se depun la oficiul registrului comerţului pentru înmatricularea societăţii, mijloacele pentru identificarea solicitanţilor, cerinţele legate de limba în care poate fi întocmit/prezentat un document pentru înmatricularea societăţii, tarifele aplicabile, după caz; b) înregistrarea sucursalelor, în modalităţile prevăzute de lege, inclusiv prin procedura online, documentele necesare înregistrării sucursalelor în registrul comerţului, mijloacele pentru identificarea solicitanţilor, cerinţele legate de limba în care poate fi întocmit/prezentat un document, tarifele aplicabile, după caz;c) înregistrarea de mențiuni și/sau documente supuse obligaţiei de publicitate prin registrul comerţului; d) dobândirea calităţii de administrator, director în sensul Legii societăţilor nr.31/1990, membru al consiliului de administraţie, directoratului sau consiliului de supraveghere şi intedicţiile, prevăzute de lege, la dobândirea şi exercitarea acestor calităţi, precum şi autorităţile care deţin evidenţe referitoare la aceste interdicţii; e) competenţele generale şi răspunderea organelor de administrare şi conducere a societăţii. |
| **Secțiunea a 3-a** **Buletinul electronic al registrului comerțului** |
| **Art. 15** - (1) ONRC editează Buletinul electronic al registrului comerțului, denumit în continuare Buletin, la nivel naţional, organizat ca platformă electronică centrală prin portalul de servicii al ONRC. (2) În Buletin sunt publicate cu respectarea legislației privind protecția datelor cu caracter personal, în scop de informare, cu excepţia cazurilor în care de la data publicării în Buletin este calculat un termen de exercitare a unei acţiuni în instanţă sau alte termene: a) extrasul încheierii registratorului sau al hotărârii judecătorești privind înmatricularea unei persoane juridice, înregistrarea unei sucursale a unei persoane juridice, înregistrarea unei persoane fizice autorizate, întreprinderi individuale sau întreprinderi familiale sau, după caz, la cererea solicitantului, încheierea/hotărârea judecătorească integrală; b) încheierea registratorului, integrală, în cazul înregistrărilor care nu conduc la modificarea actului constitutiv; c) actele înregistrate în registrul comerţului, pentru care legea prevede şi publicarea în Buletin; d) hotărârile judecătoreşti înregistrate în registrul comerţului, pentru care legea prevede şi publicarea în Buletin.(3) Înscrisurile prevăzute la alin. (2) se transmit electronic de către oficiile registrului comerţului către ONRC, prin sistemul informatic integrat al ONRC, și se publică în Buletin în termen de cel mult 3 zile lucrătoare de la efectuarea înregistrării în registrul comerţului.(4)Extrasul încheierii/hotărârii judecătorești cuprinde: numărul şi data încheierii, denumirea profesionistului, sediul/sediul social/profesional şi forma de organizare, după caz numele și prenumele, adresa - ţara, localitatea, judeţul - fondatorilor, administratorilor/împuterniciților sucursalelor şi, dacă este cazul, a cenzorilor, auditorilor, numele și prenumele, adresa - ţara, localitatea, judeţul – titularului/reprezentantului/membrilor persoanei fizice autorizate, întreprinderii individuale și întreprinderii familiale, domeniul şi activitatea principală, capitalul social/valoarea patrimoniului de afectațiune, după caz, durata de funcţionare, codul unic de înregistrare, identificatorul unic la nivel european şi numărul de ordine în registrul comerţului atribuite. (5) Publicarea în Buletin se realizează cu titlu gratuit. |
| **Secțiunea a 4-a** **Registrul beneficiarilor reali**  |
| **Art. 16 -** (1) ONRC ține Registrul beneficiarilor reali, prevăzut de art. 19 alin. (5) lit. a) din Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările și completările ulterioare, numit în continuare *Registrul beneficiarilor reali*.(2) Organizarea și funcționarea Registrului beneficiarilor reali, precum şi structura acestuia și modalitatea de arhivare a documentelor se stabilesc prin decizie a directorului general al ONRC. |
| **Art. 17 -** (1) Registrul beneficiarilor reali face parte din sistemul de interconectare a registrelor beneficiarilor reali din statele membre ale Uniunii Europene, denumit în continuare *sistemul de interconectare a registrelor beneficiarilor reali*.(2) Sistemul de interconectare a registrelor beneficiarilor reali este constituit din registrele beneficiarilor reali din statele membre ale Uniunii Europene şi platforma centrală europeană. Registrele beneficiarilor reali din statele membre ale Uniunii Europene centrale menţionate la alin.(1) sunt interconectate prin intermediul platformei centrale europene prevăzute de art. 22 alin.(1) din Directiva (UE) 2017/1132 a Parlamentului European şi a Consiliului din 14 iunie 2017 privind anumite aspecte ale dreptului societăţilor comerciale.(3) Informaţiile înregistrate în Registrul beneficiarilor reali sunt disponibile prin intermediul registrelor naţionale şi prin sistemul de interconectare a registrelor timp de 10 ani după ce persoana juridică a fost radiată.(4) ONRC cooperează cu autorităţile care gestionează registre similare din alte state membre şi cu Comisia Europeană, în scopul punerii în aplicare a diferitelor tipuri de acces la Registrul beneficiarilor reali.(5) ONRC realizează, prin sistemul de interconectare a registrelor beneficiarilor reali, cu titlu gratuit, schimbul de informaţii cu registrele beneficiarilor reali din statele membre ale Uniunii Europene. (6) ONRC furnizează informații din Registrul beneficiarilor reali autorităților competente și unităților de informații financiare din alte state membre, în timp util și în mod gratuit.(7) ONRC asigură interoperabilitatea Registrului beneficiarilor reali cu sistemul de interconectare a registrelor beneficiarilor reali, informaţiile fiind disponibile în format standard de mesaj şi fiind accesibile prin mijloace electronice, cu respectarea standardelor de securitate pentru transmisia şi schimbul datelor, în condiţiile legii.(8) Schimbul de informații cu Oficiul Național pentru Prevenirea și Combarea Spălării Banilor, privind datele înregistrate în Registrul Beneficiarilor Reali și corespondența între datele înregistrate în acest registru și registrul comerțului și se efectuează exclusiv în format electronic, pe bază de protocol, prin care se vor stabili datele și informațiile ce fac obiectul transmiterii, formatul acestora, precum și termenul de comunicare.  |
| **Capitolul al II-lea****Organizarea Oficiului Naţional al Registrului Comerţului și a oficiilor registrului comerțului**  |
| **Art.18 -** (1) ONRC este instituţie publică, cu personalitate juridică, organizată în subordinea Ministerului Justiţiei, finanţată integral de la bugetul de stat, prin bugetul Ministerului Justiţiei. (2) ONRC are sediul central în municipiul Bucureşti.(3) Rolul principal al ONRC este de a organiza serviciul public de interes general de realizare publicității prin registrul comerțului, potrivit dispozițiilor art. 18 alin.(2) din Codul Civil, a actelor şi faptelor profesioniștilor prevăzuți de lege.  |
| **Art. 19**- (1) În subordinea ONRC, în fiecare județ și în municipiul București, se organizează oficiile registrului comerţului, structuri fără personalitate juridică, care funcționează pe lângă fiecare tribunal. (2) În cadrul oficiilor registrului comerţului pot funcţiona birouri teritoriale, al căror mod de înființare, organizare și funcționare sunt stabilite prin regulament, aprobat prin decizie a directorului general al ONRC. |
| **Art.20** – (1) ONRC este condus de un director general, selecţionat prin examen sau concurs şi numit în funcţie prin ordin al ministrului justiţiei, pentru un mandat de 4 ani, care poate fi reînnoit în condițiile legii. Pentru numirea în funcţia de director general sunt necesare studii superioare juridice de lungă durată. (2) Directorul general asigură conducerea, coordonarea şi controlul activităţii ONRC, precum şi coordonarea şi controlul activităţii oficiilor registrului comerţului şi reprezintă ONRC în relaţiile cu terții. Directorul general al ONRC este ordonator terţiar de credite.(3) Directorul general este ajutat în activitatea sa de 3 directori generali adjuncţi, selecţionaţi prin examen sau concurs şi numiţi în funcţie prin ordin al ministrului justiţiei, pentru un mandat de 4 ani, care poate fi reînnoit în condiţiile legii. Pentru numirea în funcţia de director general adjunct sunt necesare studii superioare juridice de lungă durată. (4) Oficiile registrului comerţului de pe lângă tribunale sunt conduse de directori, selecţionaţi prin concurs sau examen şi numiţi în funcţie prin ordin al ministrului, pentru un mandat de 4 ani, care poate fi reînnoit în condiţiile legii. Directorul oficiului registrului comerţului de pe lângă Tribunalul București este ajutat în activitate de 2 directori adjuncți selecţionati prin examen sau concurs şi numiti în funcţie prin ordin al ministrului justiţiei, pentru un mandat de 4 ani, care poate fi reînnoit în condiţiile legii. Pentru numirea în funcţiile de director şi director adjunct al oficiului registrului comerţului sunt necesare studii superioare juridice de lungă durată. (5) Directorii oficiilor registrului comerţului au atribuţii şi competenţe de conducere, organizare, coordonare şi control al activităţii desfăşurate în cadrul oficiului registrului comerţului şi al personalului din subordine.(6) Organizarea şi desfăşurarea concursului pentru selecţionarea directorului general al ONRC, directorilor generali adjuncţi ai ONRC, directorilor şi directorilor adjuncţi ai oficiilor registrului comerţului se stabilesc prin lege.  |
|  **Art.21** – (1) Numărul maxim de posturi ale ONRC şi ale oficiilor registrului comerţului se stabileşte prin hotărâre a Guvernului, iar structura organizatorică şi modul de funcţionare ale acestora, prin regulament de organizare şi funcţionare aprobat prin ordin al ministrului justiţiei.(2) Statele de funcţii ale ONRC şi ale oficiilor registrului comerţului se aprobă prin ordin al ministrului justiţiei.(3) Personalul necesar pentru funcţionarea ONRC şi oficiilor registrului comerţului se selecţionează prin examen sau concurs, potrivit Regulamentului aprobat prin ordin al ministrului justitiei.(4) Încheierea, modificarea şi încetarea raporturilor de muncă, precum şi aplicarea sancţiunilor disciplinare sunt de competenţa directorului general al ONRC.(5) Funcţiile de conducere din cadrul ONRC şi oficiilor registrului comerţului cu studii de specialitate juridică, încadrate la funcția de bază ca personal de specialitate juridică, respectiv registratori și consilier juridici, sunt funcții de specialitate juridică și beneficiază de vechime în specialitate juridică. |
|  |
| **Art. 22** – (1)Personalul din cadrul ONRC și al oficiilor registrului comertului este salarizat în condiţiile legii.(2) Funcțiile și personalul ONRC beneficiază de un spor pentru suprasolicitare neuropsihică de până la 25% și un spor pentru confidențialitate de până la 5%.  |
|  |
| **Art.23** - O.N.R.C. are următoarele atribuţii:1. ţinerea registrului comerţului, în sistem informatic, prin centralizarea tuturor înregistrărilor efectuate de oficiile registrului comerţului;
2. ținerea Buletinului electronic al registrului comerțului, în sistem informatic;
3. ținerea Registrului beneficiarilor reali, în sistem informatic;
4. ţinerea catalogului firmelor în sistem informatizat;
5. ținerea Buletinului procedurilor de insolvenţă, în sistem informatic;
6. ținerea registrului litigiilor, în care sunt evidențiate acțiunile de dizolvare și radiere formulate de ONRC, potrivit legii;
7. proiectarea, realizarea, implementarea, întreţinerea și dezvoltarea sistemului informatic integrat al ONRC;
8. organizarea și coordonarea activității registratorilor;
9. organizarea, coordonarea, întrumarea metodologică unitară și controlul activității desfășurate de oficiile registrului comerțului;
10. formarea profesională a personalului ONRC și al oficiilor registrului comerțului;
11. organizarea și prestarea activităţii de asistenţă acordată solicitanților, la ghișeu sau prin intermediul sistemului informatic integrat al ONRC;
12. furnizarea de informaţii, certificate constatatoare despre datele înregistrate în registrul comerţului, precum şi certificate constatatoare că un anumit act sau fapt nu este înregistrat, copii şi copii certificate de pe documentele prezentate și de pe cele care atestă soluționarea și înregistrarea în registrul comerțului;
13. furnizarea de informații și/sau documente din Registrul beneficiarilor reali și din Buletinul Procedurilor de Insolvență;
14. colaborarea cu autorităţi şi instituţii publice naţionale şi internaţionale, precum și cu alte entități, potrivit legii;
15. formularea de propuneri şi participarea la elaborarea proiectelor de acte normative care vizează domeniul său de activitate;
16. arhivarea dosarelor profesioniștilor înregistrați în registrul comerțului și a altor documente prevăzute de lege;
17. alte atribuţii prevăzute de lege.
 |
| **Art. 24** - Oficiile registrului comerţului au următoarele atribuţii:a) desfășurarea activității de soluționare a cererilor de înregistrare;b) efectuarea înregistrărilor în registrul comerțului, în sistem informatic, în baza încheierilor registratorului și al hotărârilor judecătorești, pronunțate în condițiile art. 5;c) eliberarea certificatului de înregistrare, a certificatului de mențiuni, și a certificatului de radiere, precum și a documentelor aferente, prevăzute de lege – încheierea registratorului, certificat constatator privind autorizarea funcționării;d) furnizarea de informaţii, rapoarte istorice şi certificate constatatoare despre datele înregistrate în registrul comerţului, precum şi certificate constatatoare că un anumit act sau fapt nu este înregistrat, copii şi copii certificate de pe documentele depuse în susținerea cererilor de înregistrare și de pe cele care atestă înregistrarea în registrul comerțului;e) prestarea serviciilor de asistență în vederea înregistrării în registrul comerțului și în alte registre ținute de ONRC;f) obţinerea codului unic de înregistrare şi a altor informaţii şi/sau documente prevăzute de lege; g) obţinerea informaţiilor din cazierul fiscal, potrivit procedurii de transmitere stabilite prin protocol încheiat între ONRC şi ANAF;h)transmiterea pe cale electronică a declaraţiilor-tip pe propria răspundere privind autorizarea funcţionării către autorităţile şi instituţiile competente în domeniul autorizării funcționării;i) furnizarea de informații și/sau documente din Registrul beneficiarilor reali și, după caz, din alte registre prevăzute de lege;j) cooperarea cu autorităţi şi instituţii publice, la nivel teritorial, pe baza delegărilor de competență emise de ONRC;k) alte atribuţii prevăzute de lege. |
| **Art. 25** – (1) Serviciile de asistenţă care se prestează de oficiile registrului comerţului constau în:a) îndrumarea prealabilă privind formalităţile legale pentru întocmirea şi modificarea actelor constitutive ale persoanelor juridice, pentru înregistrarea persoanelor fizice autorizate/întreprinderi individuale/întreprinderi familiale și pentru completarea cererii de înregistrare şi a formularelor-tip utilizate pentru înregistrarea în registrul comerţului;b) tehnoredactarea cererii de înregistrare;c) redactarea declaraţiilor-tip; d) redactarea actului constitutiv sau completarea formularului-tip de act constitutiv, redactarea actelor modificatoare ale actului constitutiv, precum și a altor acte supuse înregistrării în registrul comerțului în cazul persoanelor juridice;e) redactarea acordului de constituire a întreprinderilor familiale și a actelor de modificare a acestuia;f) darea de dată certă pentru actele redactate de serviciile de asistenţă;g) înregistrarea cererii de înregistrare și a documentelor anexate acesteia, ale solicitanților care au beneficiat, la cerere, de servicii de asistență în condițiile prezentei legi. (2) Serviciile de asistenţă se asigură prin personalul de specialitate juridică din cadrul oficiilor registrului comerţului.(3) Serviciile de asistenţă se acordă, la cerere, înainte de depunerea cererii de înregistrare la oficiul registrului comerţului. (4) Modalitatea de acordare a serviciilor de asistență de la alin. (1) și tariful aferent se stabilesc prin ordin al ministrului justiției, la propunerea ONRC. Serviciile de asistență prevăzute la alin.(1) lit.a) – c) și lit.g) se prestează cu titlu gratuit. |
| **Art.26** - (1) În exercitarea competenţelor sale, ONRC şi oficiile registrului comerţului colectează, procesează şi prelucrează date şi informaţii, inclusiv de natura datelor cu caracter personal, cu respectarea legislației pentru protecţia persoanelor cu privire la prelucrarea datelor cu caracter personal şi libera circulaţie a acestor date.(2) Datele cu caracter personal ale utilizatorilor portalului de servicii online al ONRC sunt colectate, procesate și prelucrate la crearea contului de utilizator al portalului de servicii.(3) În exercitarea atribuțiilor sale legale, ONRC prelucrează datele cu caracter personal ale următoarelor categorii de persoane vizate:a) persoane fizice care care exercită o funcție sau deține o calitate în cadrul persoanelor juridice sau formelor juridice de desfășurare a activității de către persoane fizice, funcție sau calitate ce determină înregistrea datelor sale de identificare în registrul comerțului;b) persoane fizice care dețin calitatea de beneficiar real;c) persoane fizice care solicită eliberarea de informații/certificate constatatoare/copii/copii certificate/extrase de registru și informații specializate;d) persoane fizice sau reprezentanți persoane fizice ai persoanelor juridice care solicită liberarea de informații privind beneficiarul real;e) persoane fizice sau reprezentanți persoane fizice ai persoanelor juridice care solicită acordarea serviciilor de asistență;f) persoane fizice sau, după caz, reprezentanți persoane fizice ai persoanelor juridice care solicită efectuarea operațiunilor prealabile înmatriculării/înregistrării în registrul comerțului;g) persoane fizice împuternicite de către profesionist să depună cererea la registrul comerțului;h) persoane fizice sau, după caz, reprezentanți persoane fizice ai persoanelor juridice interesate sau prejudiciate, care solicită înregistrarea unor cereri la registrul comerțului;i) persoane fizice menționate în documentele depuse în susținerea cerilor de înregistrare; j) utilizatori ai portalului de servicii on-line al ONRC.(3) Schimbul de informații cu autoritățile și instituțiile publice, efectuat în baza unor protocoale de colaborare în scopul îndeplinirii unei obligații legale exprese, se realizează cu respectarea dispozițiilor legislației pentru protecţia persoanelor cu privire la prelucrarea datelor cu caracter personal şi libera circulaţie a acestor date.(4) Lista autorităților şi instituțiilor publice cu care ONRC încheie protocoale de colaborare se afișează pe pagina de internet a ONRC.(5) Furnizările de informații, rapoartele istorice și certificatele constatatoare eliberate de ONRC și de oficiile registrului comerțului vor conține toate datele cu caracter personal înregistrate în registrul comerțului, în cazul în care sunt transmise la solicitarea persoanelor vizate, instituțiilor/autorităților competente, în conformitate cu o obligație legală, în vederea îndeplinirii unei obligații legale exprese sau în vederea exercitării funcției lor oficiale, iar copiile/copiile certificate ale documentelor depuse în susținerea cererilor de înregistrare vor fi eliberate în forma în care acestea se regăsesc arhivate în dosarul profesionistului. (6) În vederea asigurării caracterului public al registrului comerțului, solicitanții unei înregistrări depun și un exemplar al documentelor necesare efectuării înregistrării care va cuprinde, în cazul persoanelor fizice menționate în acestea: numele și prenumele, data şi locul naşterii, cetăţenia şi statul de domiciliu.(7) ONRC publică pe pagina de internet/portalul de servicii online o informare cu privire la prelucrarea datelor personale efectuată, necesară în îndeplinirea funcțiilor și atribuțiilor sale prevăzute de lege. |
|  |
| **Capitolul al III-lea****Statutul registratorului**  |
| **Art. 27** – (1) Registratorul este personalul de specialitate juridică din cadrul ONRC învestit să realizeze serviciul public al controlului de legalitate prealabil înregistrării în registrul comerţului. (2) Registratorul soluționează, prin încheiere, cererile de înregistrare în registrul comerţului şi în alte registre ținute de ONRC. (3) Urmare controlului de legalitate, registratorul dispune autorizarea constituirii și înmatricularea persoanelor juridice în registrul comerţului, înregistrarea persoanelor fizice/întreprinderilor individuale/întreprinderilor familiale în registrul comerțului, înregistrarea actelor, faptelor și mențiunilor persoanelor supuse obligației de înregistrare în registrul comertului și a declarațiilor-tip pe propria răspundere privind autorizarea funcționării, efectuarea publicităţii actelor, faptelor și mențiunilor prin registrul comerţului.şi, dacă este cazul, publicarea în Buletin, precum și, după caz, înregistrarea în Registrul beneficiarilor reali a datelor din actele constitutive și/sau din declarațiile pe proprie răspundere privind beneficiarii reali.(4) Încheierile registratorului, purtând semnătura olografă sau electronică a acestuia, sunt acte de autoritate publică, având forţa probantă şi forţa executorie prevăzute de lege.(5) În exercitarea atribuţiilor prevăzute de prezenta lege, registratorul nu poate supus niciunei restricţii, influenţe, presiuni, constrângeri sau intimidări din partea oricărei autorităţi. **Art. 28** – **(1)** Poate fi numită registrator, prin decizie a directorului general al ONRC, persoana care îndeplineşte următoarele condiţii:a) este cetăţean român, cetăţean al unui stat membru al Uniunii Europene, cetăţean al unui stat aparţinând Spaţiului Economic European sau cetăţean al Confederaţiei Elveţiene şi are domiciliul sau reşedinţa în România;b) are capacitate deplină de exerciţiu; c) este licenţiat în drept și are cel puțin 5 ani vechime în specialitate juridică;d) nu are antecedente penale ca urmare a săvârşirii unei infracţiuni de serviciu sau în legătură cu serviciul ori a săvârşirii cu intenţie a unei alte infracţiuni;e) se bucură de o bună reputaţie;f) cunoaşte limba română;g) este apt din punct de vedere medical şi psihologic pentru exercitarea funcţiei;h) a promovat concursul pentru ocuparea acestei funcții;(2) Dovada îndeplinirii condiţiei prevăzute la alin. (1) lit. g) se face în baza unui certificat medical şi a unui aviz psihologic emise de către unităţi sanitare şi cabinete psihologice acreditate potrivit legii.(3) Regulamentul privind organizarea și desfășurarea concursului pentru ocuparea posturilor vacante de registrator se aprobă prin lege.(4) Funcția de registrator este funcție de specialitate juridică, durata exercitării acesteia constituind vechime în specialitate juridică. |
| **Art. 29**- Registratorul îndeplineşte următoarele atribuţii: a) verifică cererile de înregistrare şi înscrisurile depuse în susţinerea acestora, în vederea asigurării respectării cerinţelor legale pentru înregistrarea solicitată;b) verifică datele din actele de identitate, anexate cererii de înregistrare, ale solicitanţilor persoane fizice sau, după caz, ale reprezentanților legali ai solicitanților persoane juridice, ale împuterniciților acestora, precum și ale altor persoane ale căror date de identificare se înregistrează în registrul comerțului, solicitând, dacă este cazul, în condițiile art.107 alin.(2) prezența fizică a acestor persoane. c) verifică îndeplinirea condițiilor prevăzute de lege pentru înregistrarea firmei în registrul comerțului și în catalogul firmelor;d) soluționează cererile de înregistrare, autorizează constituirea persoanei juridice și dispune înmatricularea persoanelor juridice în registrul comerţului, efectuarea publicităţii actelor, faptelor și mențiunilor prin registrul comerţului şi publicarea în Buletin a înscrisurilor prevăzute de lege, precum și, după caz, înregistrarea în Registrul beneficiarilor reali a datelor din actele constitutive și/sau din declarațiile pe proprie răspundere privind beneficiarii reali. e) soluționează cererile de înregistrare și dispune înregistrarea în registrul comerţului a sucursalelor persoanelor juridice, persoanelor fizice autorizate, întreprinderilor individuale şi a întreprinderilor, efectuarea publicităţii actelor, faptelor și mențiunilor prin registrul comerţului şi publicarea în Buletin;f) soluționează cererile de înregistrare și dispune înregistrarea în registrul comerţului a actelor, faptelor şi menţiunilor supuse înregistrării registrului comerțului și publicarea prin Buletin;g) soluționează cererile de înregistrare în registrul comerțului a actelor modificatoare ale actului constitutiv și, după caz, dispune înregistrarea în Registrul beneficiarilor reali a modificării datelor privind beneficiarii reali sau din declarațiile pe proprie răspundere privind beneficiarii reali;h) dispune rectificarea erorilor materiale din încheierile pronunțate; i) constată depunerea declarațiilor pe proprie răspundere cu privire la îndeplinirea condițiilor de funcționare a persoanelor fizice și juridice, care, potrivit legii, au obligaţia să ceară înmatricularea/înregistrarea în registrul comerţului și dispune înregistrarea în registrul comerțului a datelor din aceste declarații, a declarațiilor privind modificarea acestora, transmiterea lor, prin mijloace electronice, către autoritățile competente, precum și înregistrarea în registrul comerțului a notificărilor privind suspendarea/interzicerea desfășurării activității, emise de autoritățile publice competente;j) verifică îndeplinirea actelor şi formalităţilor necesare transferului sediului unei societăţi europene sau al unei societăţi cooperative europene din România în alt stat membru al Uniunii Europene ori al Spaţiului Economic European;k) exercită alte atribuţii prevăzute de lege.**Art.30 –**  Registratorului îi sunt aplicabile dispozițiile art.94 din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare.**Art. 31** -(1) Registratorul nu poate soluţiona cererile de înregistrare în registrul comerţului formulate de soţ/soţie, rude sau afini până la gradul IV inclusiv şi nici cererile de înregistrare privitoare la o persoană juridică în care aceştia au calitatea de asociaţi, acţionari, membri, administratori, directori, persoane împuternicite, cenzori.(2) În cazul în care registratorul sesizat cu cererea de înregistrare se află într-una din situaţiile prevăzute la alin. (1) este obligat să se abţină şi să înştiinţeze de îndată, în scris, conducerea oficiului registrului comerțului, în vederea repartizării lucrării unui alt registrator.(3)  În cazul în care niciun registrator care îşi desfăşoară activitatea la nivelul oficiul registrului comerţului sesizat cu cererea de înregistrare nu o poate soluționa pentru motivul prevăzut la alin.(1) sau din alte motive obiective, ONRC asigură soluționarea cererii prin desemnarea unui registrator de la un alt oficiu al registrului comerțului sau din cadrul ONRC.(4) În situaţia prevăzută la alin. (2), copia cererii de înregistrare şi a documentelor anexate acesteia se comunică, prin mijloace electronice, la oficiul registrului comerţului unde își desfășoară activitatea registratorul desemnat să soluționeze cererea. Încheierea emisă de registrator se comunică, prin mijloace electronice, în ziua emiterii, către oficiul registrului comerțului iniţial sesizat, care urmează să procedeze la eliberarea documentelor pentru solicitant. **Art.32** – Registratorul are obligația declarării averii și intereselor, în condițiile Legii nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările și completările ulterioare. **Art**.**33** -(1) Registratorii sunt evaluați anual, pentru verificarea îndeplinirii criteriilor de competenţă şi performanţă  profesională, prin procedura prevăzuta de lege. (2) Evaluarea este realizată de către directorul oficiului registrului comerțului în cadrul căruia își desfășoară activitatea registratorul sau, în caz de imposibilitate, de înlocuitorul acestuia. (3) În procesul de evaluare se vor avea în vedere următoarele criterii:a) modul de îndeplinire a sarcinilor, îndatoririlor şi responsabilităţilor înscrise în fişa postului;b) nivelul cunoştinţelor şi deprinderilor specifice, aptitudini personale, raportat la cerinţele postului;c) respectarea regulamentului de organizare și funcționare, a regulamentului intern și a codului etic;d) aptitudini organizatorice; (4) Pentru fiecare dintre criteriile de evaluare se prevăd indicatori de evaluare. Pe baza punctajului acordat fiecărui indicator de evaluare se calculează punctajul general.(5) Criteriile de performanță evidenţiate în fişa de evaluare se notează de la 1 la 5, nota exprimând aprecierea îndeplinirii criteriului de performanţă în realizarea obiectivelor individuale stabilite, după cum urmează:-nota 1 reprezintă nivelul minim;-nota 5 nivelul maxim.(6) În funcție de punctajul general obţinut, registratorului i se acordă unul dintre următoarele calificative: «foarte bine», «bine», «satisfăcător», «nesatisfăcător».(7) Obținerea calificativului «nesatisfăcător» atrage eliberarea din funcție și trecerea pe o funcție corespunzătoare pregătirii profesionale, după caz.(8) Punctajul acordat fiecărui indicator de evaluare, punctajul general, constatările şi concluziile evaluării şi calificativul obţinut se consemnează în formularul de evaluare.(9) Nu poate realiza evaluarea persoanei care este soţ/soţie, rudă sau afin până la gradul al IV-lea inclusiv cu registratorul evaluat; în aceste situaţii, evaluarea se întocmeşte, respectiv se aprobă, de către persoanele desemnate, în scris, de directorul general al ONRC.(10) Registratorul nemulţumit de punctajul obținut la evaluare poate formula contestație în termen de 15 zile de la data primirii fișei de evaluare. (11) Contestația se soluționează în termen de 15 zile de la sesizare, de către o comisie formată din directorul general al ONRC sau, în caz de imposibilitate, de un director general adjunct, şi 2 directori din cadrul ONRC, nominalizați prin decizie a directorului general al ONRC. (12) Decizia comisiei se comunică registratorului și poate fi contestată în termen de 15 zile de la comunicare la instanţa judecătorească competentă, potrivit legii.**Art.34 -** Încălcarea de către registratori a îndatoririlor de serviciu atrage răspunderea disciplinară, civilă sau penală, după caz.**Art. 35 – (1)** Registratorii răspund disciplinar pentru săvârșirea următoarelor fapte ce constituie abateri disciplinare: a) întârzierea repetată în efectuarea lucrărilor;b) neglijenţa repetată în rezolvarea lucrărilor;c) absenţe nemotivate de la serviciu;d) nerespectarea în mod repetat a programului de lucru;e) nerespectarea secretului profesional sau a confidenţialităţii lucrărilor cu acest caracter; f) refuzul nemotivat de a îndeplini atribuţiile de serviciu; g) încălcarea prevederilor legale referitoare la îndatoriri, incompatibilităţi, conflicte de interese şi interdicţii stabilite prin lege;h) nerespectarea Regulamentului intern, a Regulamentului de organizare și funcționare și a Codului etic al ONRC.(2) Sancţiunile disciplinare sunt:a) avertismentul scris;b) diminuarea remunerației lunare brute, cu până la 15%, pe o perioadă de la o lună la trei luni;c) suspendarea contractului individual de muncă pe o perioadă de la o lună la trei luni;d) desfacerea disciplinară a contractului individual de muncă.(3) La individualizarea sancţiunii disciplinare se va ţine seama de cauzele şi gravitatea abaterii disciplinare, împrejurările în care aceasta a fost săvârşită, gradul de vinovăţie şi consecinţele abaterii, comportarea generală în timpul serviciului a registratorului, precum şi de existenţa în antecedentele acestuia a altor sancţiuni disciplinare.(4) Sancţiunile disciplinare se aplică în termen de 3 luni de la data luării la cunoştinţă despre săvârşirea abaterii disciplinare, dar nu mai târziu de 1 an la data săvârşirii faptei.**Art. 36** - Cercetarea disciplinară în cazul săvârşirii de către registratori a abaterilor prevăzute de prezenta lege se face de către o comisie alcătuită din: unul dintre directorii generali adjuncți ai ONRC, doi directori din cadrul direcțiilor ONRC, numită prin decizie a directorului general al ONRC.**Art. 37**- (1) Registratorul este suspendat din funcţie în următoarele situații: a) la cererea registratorului, pentru motive întemeiate;b) când a fost trimis în judecată pentru săvârşirea unei infracţiuni prevăzute la art. 28 alin.(1) lit. d);c) când faţă de acesta s-a dispus arestarea preventivă sau arestul la domiciliu;d) în cazul în care împotriva registratorului s-a luat măsura preventivă a controlului judiciar ori a controlului judiciar pe cauțiune, dacă în sarcina acestuia a fost stabilită obligația să nu exercite profesia ori meseria sau alte măsuri de siguranță/obligații/măsuri de supraveghere care împiedică exercitarea atribuțiilor profesionale; e) în cazul în care a fost condamnat definitiv la o pedeapsă privativă de libertate pentru o infracțiune ce nu atrage încetarea raporturilor de muncă;f) când suferă de o boală psihică, care îl împiedică să îşi exercite funcţia în mod corespunzător.(2) În perioada suspendării din funcţie, registratorul nu beneficiază de drepturile salariale corespunzătoare funcției de registrator. Această perioadă nu constituie vechime în muncă şi în specialitate juridică.(3)  Pe perioada suspendării potrivit lit. c), registratorului i se plătesc drepturile de asigurări sociale de sănătate, potrivit legii.(4) În perioada suspendării din funcţie, registratorului nu îi sunt aplicabile dispoziţiile art. 30.(5) Registratorul poate fi suspendat din funcție și în cazul în care acesta a fost trimis în judecată pentru săvârşirea unei infracţiuni infracţiuni de serviciu sau în legătură cu serviciul ori pentru săvârşirea cu intenţie a unei alte infracţiuni, până la rămânerea definitivă a hotărârii judecătoreşti urmând să fie trecut pe o funcție de execuție, corespunzătoare studiilor. (6) În cazul în care s-a dispus achitarea, amânarea aplicării pedepsei sau renunțarea la aplicarea pedepsei, precum și în cazul încetării procesului penal, registratorul este repus în toate drepturile anterioare, inclusiv în funcția deținută anterior și beneficiază de compensarea celor de care a fost privat pe perioada suspendării din funcție.**Art. 38** – (1) Raporturile de muncă ale registratorului încetează în următoarele cazuri:a) demisie;b) pensionare, potrivit legii;c) sancțiune disciplinară; d) ca urmare a condamnării definitive pentru săvârșirea unei infracţiuni de serviciu sau în legătură cu serviciul ori a săvârşirii cu intenţie a unei alte infracţiuni.e) ca urmare a condamnării definitive la pedeapsa complementară a interzicerii exercitării funcției;f) în alte cazuri prevăzute de lege. (2) În termen de 3 zile de la rămânerea definitivă a hotărârii de condamnare față de registrator, instanţa de executare comunică ONRC copie de pe dispozitivul hotărârii, în vederea emiterii deciziei de eliberare din funcție.(3) Registratorul are obligația de informare a conducerii ONRC în legătură cu stadiul procesului penal.**Art.39 -** Dispoziţiile prezentului capitol se completează, în măsura compatibilității, cu prevederile legislaţiei muncii. |
| **Capitolul IV** **Procedura de înregistrare****Secțiunea 1****Dispoziții generale**  |
| **Art. 40**- (1)Înainte de începerea activităţii economice, profesioniștii prevăzuți la art. 4 alin. (1) au obligaţia să ceară înregistrarea în registrul comerţului. **Art. 41**– (1) ONRC pune la dispoziția solicitanților pe pagina sa de internet și pe portalul de servicii online, pentru formele de societăți reglementate de Legea societăților nr.31/1990, formulare-tip de acte constitutiv ce se utilizează în procedura de constituire online. **(2)** De asemenea, sunt disponibile pe pagina de internet și pe portalului de servicii online ale ONRC și alte formulare tip și modele de cereri redactate în limba română, ce se utilizează în procedura de constituire online, de înregistrare și de autorizare a funcționării/desfășurării activității. (2) ONRC pune la dispoziția solicitantului și o versiune în limba engleză a formularului-tip de act constitutiv, a altor formulare-tip, precum și a modelor de documente, cu scop de informare.(3) Formatul actului constitutiv formular-tip se aprobă prin ordin al ministrului justiției, la propunerea ONRC. |
| **Art. 42** - (1)În cursul exercitării activității sau la încetarea acesteia, profesioniștii prevăzuți la art. 4 alin. (1) au obligaţia de a solicita înregistrarea mențiunilor privind actele şi faptele a căror înregistrare este prevăzută de lege, în cel mult 15 zile de la data actelor sau producerii faptelor supuse obligației de înregistrare.  (2) Înregistrarea mențiunilor se poate face şi la cererea persoanelor interesate, în cazurile prevăzute de lege. |
| **Art. 43** - Pentru operaţiunile prevăzute la art. 40 și la art. 42 din lege nu se percep taxe şi tarife. |
| **Art. 44** – (1) În scopul înregistrării hotărârilor judecătorești, în cazurile prevăzute de lege, instanțele comunică copia hotărârii judecătorești definitive. (2) Hotărârile judecătorești menționate la alin. (1) vor putea fi transmise și în format electronic, prin interconectare cu sistemul ECRIS, după data finalizării operaționalizării interconectării sistemulului informatic integrat al ONRC cu acesta.  |
| **Art. 45 -** (1) Profesionistul are obligaţia să solicite înregistrarea în registrul comerţului a menţiunilor prevăzute de lege, în cel mult 15 zile de la data actelor şi faptelor supuse obligaţiei de înregistrare. (2) Înregistrarea menţiunilor se poate face şi la cererea persoanelor interesate, în termen de cel mult 30 de zile de la data când au cunoscut actul sau faptul supus înregistrării. |
| **Art. 46 - (1)** Documentele depuse în susținerea cererilor de înregistrare se redactează în limba română. (2) La cerere, se poate asigura și publicitatea înscrisurilor traduse într-una dintre limbile oficiale ale statelor membre ale Uniunii Europene, documentele fiind depuse în traducere. (3) Înscrisurile traduse într-o limbă străină se vor redacta fie pe două coloane, cuprinzând în prima coloană textul în limba română, iar în cea de-a doua, textul în limba străină, fie în mod succesiv, mai întâi textul în limba română, continuându-se cu textul în limba străină.(4) În caz de neconcordanţă între actele şi informaţiile publicate în limbile oficiale ale registrului şi traducerea publicată voluntar, aceasta din urmă nu este opozabilă terţilor; cu toate acestea, terţii se pot prevala de traducerile publicate voluntar, cu excepţia cazului în care societatea dovedeşte că ei au avut cunoştinţă de versiunea care făcea obiectul publicităţii obligatorii.(5) Oficiile registrului comerţului asigură accesul şi la copiile actelor prevăzute la alin.(3) în aceleaşi condiţii ca şi la actele în limba română. |
| **Art. 47 -** (1) Înscrisurile depuse în susţinerea cererii de înregistrare care fac parte din categoria actelor oficiale se prezintă la oficiul registrului comerțului astfel: a) în formă originală - pentru statele cu care România a încheiat convenţii ce includ dispoziţii referitoare la înlăturarea cerinţei supralegalizării şi a oricărei altei formalităţi similare;b) în formă originală - pentru statele în privinţa actelor cărora reglementările Uniunii Europene le prevăd această formă;c) în forma originală conţinând apostila - pentru statele părţi ale Convenţiei cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961, la care România a aderat prin Ordonanţa Guvernului nr. 66/1999, aprobată prin Legea nr. 52/2000, cu modificările și completările ulterioare, cu excepţia statelor menţionate la lit. a) şi b);d) în forma originală, conținând dovada supralegalizării - pentru statele care nu se încadrează în niciuna dintre situaţiile de mai sus.(2) Înscrisurile prevăzute la alin. (1) trebuie să fie însoţite de traducerea legalizată, în original, sau în format electronic, transmisă de notarul public, prin mijloace electronice cu semnătură electronică calificată. |
| **Art. 48 -** (1) Înmatricularea şi menţiunile sunt opozabile terţilor de la data efectuării lor în registrul comerţului.(2) Încheierile registratorului, precum și hotărârile judecătorești, acolo unde legea prevede, se publică, în scop de informare, în Buletin. (3) Persoana care are obligaţia de a cere o înregistrare nu poate opune terţilor actele ori faptele neînregistrate, în afară de cazul în care face dovada că ele erau cunoscute de aceştia. Terţii sunt întotdeauna în măsură să invoce actele sau faptele cu privire la care nu s-a îndeplinit publicitatea, în afară de cazul în care omisiunea publicităţii le lipseşte de efecte.(4) În cazul în care există neconcordanțe între datele înregistrate în registrul comerțului și cele cuprinse în documentele arhivate în dosarul profesionistului înregistrat în registrul comerțului, prevăzut la art. 8, față terți prevalează datele înregistrate în registru. (5) În cazul documentelor și informațiilor publicate în Buletin, dacă există orice neconcordanță între acestea şi datele şi documentele înregistrate în registru, acestea din urmă prevalează faţă de terţi.   **Art. 49**-(1) Informaţii actualizate privind prevederile legale care reglementează publicitatea actelor, faptelor şi menţiunilor persoanelor supuse obligaţiei de înregistrare în registrul comerţului se publică, de către ONRC, pe pagina sa de internet şi pe portalul de servicii on-line, precum și pe portalul european e-Justiţie.(2) Informaţiile necesare pentru publicarea pe portalul european E-justiţie se transmit de către ONRC, în conformitate cu normele şi cerinţele tehnice ale portalului. |
| **Secțiunea a 2-a****Verificarea disponibilității și rezervarea firmei** |
| **Art.50** - (1) Firmele sunt scrise cu caractere latine. (2) Nicio menţiune care ar putea induce în eroare asupra naturii sau întinderii activităţii economice desfăşurate sau asupra situaţiei solicitatului nu poate fi adăugată firmei.(3) Firma nu poate fi înstrăinată separat de fondul de comerţ la care este întrebuinţată.**Art.51** - (1) Orice firmă nouă trebuie să se deosebească de cele existente.(2) Când o firmă nouă este asemănătoare cu o alta, trebuie să se adauge o menţiune care să o deosebească de aceasta, fie prin desemnarea mai precisă a persoanei, fie prin indicarea felului de comerţ exercitat sau în orice alt mod.  |
| **Art. 52** – (1) Se interzice înscrierea unei firme care conţine cuvintele: "ştiinţific", "academie", "academic", "universitate", "universitar", "şcoală", "şcolar" sau derivatele acestora, precum și ”notar”, ”executor”, ”avocat” ”consilier juridic”, ”consultanță juridică” sau cuvinte care sunt asociate unor profesii care implică exercițiul autorității publice.(2) Nu poate fi înscrisă o firmă care conţine cuvintele "naţional", "român", "institut" sau derivatele acestora ori cuvinte sau sintagme caracteristice autorităţilor şi instituţiilor publice centrale, dacă aceasta este de natură să creeze confuzie cu denumirea unei autorități sau instituții publice centrale sau locale.**Art. 53**- (1) Registratorul refuză înscrierea unei firme care, neintroducând elemente deosebite în raport cu firme deja înregistrate, poate produce confuzie cu acestea.(2)În cazul în care firma conține cuvintele: «național», «român», «institut» sau derivatele acestora ori cuvinte sau sintagme caracteristice denumirilor autorităților și instituțiilor publice centrale și locale, registratorul verifică Registrul de evidență a autorităților și instituțiilor publice centrale și locale, ținut de către Secretariatul General al Guvernului și respinge înregistrarea dacă firma este de natură să creeze confuzie cu denumirea unei autorități sau instituții publice centrale sau locale. (3)Accesul oficiilor registrului comerțului la Registrul de evidență a autorităților și instituțiilor publice centrale și locale este asigurat pe bază de protocol de colaborare, încheiat între ONRC și Secretariatul General al Guvernului.  |
| **Art. 54** – (1) Verificarea disponibilităţii firmei se face la solicitarea persoanei interesate, de către oficiul registrului comerţului înainte de întocmirea actelor constitutive sau, după caz, de modificare a firmei.(2) În vederea rezervării, firma este supusă operaţiunii de verificare a îndeplinirii condiţiilor de disponibilitate şi de distinctivitate faţă de firmele înregistrate în registrul comerţului sau rezervate, precum și cu privire la alte condiții prevăzute de lege în privința firmei.(3) O firmă este disponibilă atunci când nu aparţine altei persoane fizice sau juridice înregistrate în registrul comerţului sau nu este rezervată în vederea înregistrării.(4) O firmă are caracter distinctiv atunci când denumirea nu este generică şi se deosebește de alte firme înregistrate anterior în registrul comerţului. Elementele tehnice de distinctivitate a firmei sunt stabilite prin norme metodologice, aprobate prin ordin al ministrului justiţiei.(5) Nu se poate rezerva și înregistra o firmă care este deja rezervată, pe durata prevăzută de lege, sau înregistrată în registrul comerțului.(6) Dovada eliberată după efectuarea verificării și rezervării este valabilă pentru o perioadă de 3 luni de la data rezervării și poate fi prelungită succesiv, la cererea formulată de solicitant înainte de expirarea valabilității. |
|  |
| **Art. 55** –(1) Dreptul de folosinţă exclusivă asupra firmei se dobândeşte prin înregistrarea în registrul comerţului.(2) Firmele radiate din registrul comerţului sunt indisponibile pentru o perioadă de 2 ani de la data radierii sau schimbării denumirii, cu excepția dobânditorului, cu orice titlu, al unui fond de comerţ, cu acordul expres al titularului precedent sau al succesorilor săi în drepturi şi cu obligaţia de menţionare în cuprinsul acelei firme a calităţii de succesor.(3) Înregistrarea în registrul comerțului a unei firme de către alte persoane decât titularul mărcii înregistrate potrivit Legii nr. 84/1998 privind mărcile şi indicaţiile geografice, republicată, cu modificările și completările ulterioare, atrage răspunderea solicitantului.  |
| **Art. 56** - (1) Firma unui profesionist persoană fizică ce are obligația de înregistrare în registrul comerțului trebuie să cuprindă numele și prenumele acestuia, precum și forma de exercitare a activității economice, potrivit art. 4 din O.U.G. nr. 44/2008, aprobată, cu modificări și completări, prin Legea nr. 182/2016, respectiv persoană fizică autorizată sau PFA, ~~respectiv~~ ori întreprindere individuală. (2) În cazul în care există identitate de nume şi prenume cu altă persoană fizică autorizată sau cu numele utilizat de o întreprindere individuală înregistrată în registrul comerţului ori rezervată în vederea înregistrării, firma va fi completată cu iniţialele prenumelui tatălui sau al mamei sau cu prenumele întreg al acestora, iar, dacă şi după completare se păstrează identitatea, se va adăuga o altă menţiune care să identifice mai precis persoana sau felul comerţului său.(3) Firma unei întreprinderi familiale cuprinde numele membrului de familie la iniţiativa căruia se înfiinţează întreprinderea familială, scris în întregime, sau din numele şi iniţiala prenumelui acesteia, la care se adaugă menţiunea „întreprindere familială”, scrisă în întregime.(4) În caz de identitate de nume şi prenume cu un alt profesionist persoană fizică sau cu firma unei alte întreprinderi familiale înregistrată în registrul comerţului sau rezervată în vederea înregistrării, se aplică în mod corespunzător dispoziţiile alin. (2). |
| **Art. 57**- Firma unei societăţi în nume colectiv trebuie să cuprindă numele a cel puţin unuia dintre asociaţi, cu menţiunea "societate în nume colectiv", scrisă3 în întregime. |
| **Art. 58** - Firma unei societăţi în comandită simplă trebuie să cuprindă numele a cel puţin unuia dintre asociaţii comanditaţi, cu menţiunea "societate în comandită", scrisă în întregime. |
| **Art. 59 -** Dacă numele unei persoane străine de societate figurează, cu consimţământul său, în firma unei societăţi în nume colectiv ori în comandită simplă, aceasta devine răspunzătoare nelimitat şi solidar de toate obligaţiile societăţii. Aceeaşi regulă este aplicabilă şi comanditarului al cărui nume figurează în firma unei societăţi în comandită. |
| **Art.60** - Firma unei societăţi pe acţiuni sau în comandită pe acţiuni se compune dintr-o denumire proprie, de natură a o deosebi de firma altor societăţi, şi va fi însoţită de menţiunea scrisă în întregime "societate pe acţiuni" sau "S.A." ori, după caz, "societate în comandită pe acţiuni". |
| **Art.61 -** Firma unei societăţi cu răspundere limitată se compune dintr-o denumire proprie, la care se poate adăuga numele unuia sau al mai multor asociaţi, şi va fi însoţită de menţiunea scrisă în întregime "societate cu răspundere limitată" sau "S.R.L." |
| **Art. 62** - Firma unei microîntreprinderi aparţinând întreprinzătorului debutant se compune dintr-o denumire proprie însoţită de sintagma scrisă în întregime «societate cu răspundere limitată - debutant» sau abrevierea «S.R.L. - D.»." |
| **Art. 63** - Firma unei societăţi europene se compune dintr-o denumire proprie care va fi precedată sau urmată de abrevierea "S.E.", conform Regulamentului Consiliului (CE) nr. 2.157/2001. |
| **Art. 64** - Firma regiei autonome, societăţii naţionale sau companiei naţionale este cea stabilită prin actul de înfiinţare a acestora. |
|  **Art. 65** - Firma institutului naţional de cercetare-dezvoltare este cea stabilită prin actul de înfiinţare a acestuia. |
| **Art. 66** - Firma societăţii cooperative se compune dintr-o denumire proprie şi este însoţită de sintagma "societate cooperativă". |
| **Art.67** - (1) Firma cooperativei de credit se compune dintr-o denumire proprie, însoţită de sintagma "cooperativă de credit" sau "bancă cooperatistă", cu indicarea denumirii localităţii în care are sediul social.(2) Sintagma aleasă este obligatorie pentru toate cooperativele de credit din cadrul aceleiaşi reţele cooperatiste. |
| **Art.68** - Firma casei centrale de credit se compune din denumirea proprie menţionată la art. 66, însoţită de sintagma "casă centrală" sau "bancă centrală cooperatistă". |
| **Art.69** - Firma cooperativei agricole se compune dintr-o denumire proprie, însoţită de sintagma "cooperativă agricolă". |
| **Art.70** - Firma unei societăţi cooperative europene se compune dintr-o denumire proprie, precedată sau urmată de menţiunea "societate cooperativă europeană" sau de iniţialele "S.C.E.", iar când membrii societăţii cooperative europene au răspundere limitată, şi de sintagma "cu răspundere limitată". |
| **Art.71**- Firma grupului de interes economic se compune dintr-o denumire proprie, precedată sau urmată de sintagma "grup de interes economic" sau de iniţialele "G.I.E." |
| **Art.72** - Firma grupului european de interes economic se compune dintr-o denumire proprie, precedată sau urmată de sintagma "grup european de interes economic" sau de iniţialele "G.E.I.E.". |
| **Art. 73** - Firma filialei unei persoane juridice urmează regulile prevăzute pentru forma juridică în care s-a constituit respectiva persoană, la care se poate adăuga cuvântul "filială", potrivit opţiunii acestei persoane juridice înregistrate. |
| **Art. 74** - (1) Firma sucursalei se compune din firma persoanei juridice care a deschis-o, denumirea localităţii unde se află sediul social al acesteia, urmată de cuvântul "sucursală" şi de denumirea localităţii în care are sediul sucursala.(2) În cazul în care aceeaşi persoană juridică a deschis mai multe sucursale în aceeaşi localitate, se poate adăuga menţiunilor de la alin. (1) un indicativ de natură să le deosebească între ele.  |
| **Secțiunea a 3-a****Cererea de înregistrare** |
| **Art.75 -** (1) Cererea de înregistrare în registrul comerțului a persoanei fizice autorizate și a întreprinderii individuale cuprinde:a) numele și prenumele, codul numeric personal, domiciliul, cetățenia, data şi locul nașterii, conform actului de identitate emis în condițiile legii, tipul actului de identitate, seria/numărul, emitentul actului de identitate, data emiterii și a expirării acestuia, regimul matrimonial, după caz;b) firma și sediul profesional și, dacă este cazul, punctele de lucru;c) adresa de e-mail și/sau numărul de telefon ce urmează să fie utilizate în corespondența cu ONRC și la care urmează să primească notificări;d) obiectul de activitate, cu precizarea domeniului şi a activităţii principale şi a activităţilor secundare;e) data și semnătura.(2) Cererea de înregistrare în registrul comerţului a unei întreprinderi familiale cuprinde:a) numele şi prenumele fiecăruia dintre membri, codul numeric personal, domiciliul, cetăţenia, data şi locul naşterii, calitatea de membru al familiei, starea civilă, conform actului de identitate, emis în condițiile legii, tipul actului de identitate, seria/numărul, emitentul actului de identitate, data emiterii și a expirării acestuia, regimul matrimonial, după caz;b) datele de identificare ale reprezentantului desemnat prin acordul de constituire, conform actului de identitate, emis în condițiile legii, tipul actului de identitate, seria/numărul, emitentul actului de identitate, data emiterii și a expirării acestuia,; c) firma şi sediul profesional sau punctele de lucru;d) adresa de e-mail și numărul de telefon ce urmează să fie utilizate în corespondența cu ONRC și la care urmează să primească notificări;e) obiectul de activitate, cu precizarea domeniului şi a activităţii principale şi a activităţilor secundare.f) data și semnătura.(3) Cererea de înregistrare este însoţită de înscrisurile prevăzute în anexa la Ordonanța de urgență a Guvernului nr. 44/2008, aprobată, cu modificări și completări, prin Legea nr. 182/2016. |
| **Art.76** - (1) Cererea de înmatriculare a unei persoane juridice prevăzute la art. 4 alin. (1) cuprinde: a) numele și prenumele, codul numeric personal, domiciliul, cetățenia, data şi locul nașterii, reprezentantului persoanei juridice, conform actului de identitate, emis în condițiile legii, cu arătarea calității acestuia, tipul actului de identitate, seria/numărul, emitentul actului de identitate, data emiterii și a expirării acestuia, regimul matrimonial, după caz; b) firma, astfel cum aceasta figurează rezervată în registrul comerțului; c) sediul social; d) adresa de e-mail și/sau numărul de telefon ce urmează să fie utilizate în corespondența cu ONRC și la care urmează să primească notificări;e) data, semnătura.(2) Cererea este însoțită de înscrisurile prevăzute de legea care reglementează regimul juridic al fiecăreia dintre persoanele juridice supuse obligației de înregistrare. (3) În cazul în care fondatorii sunt persoane juridice române înregistrate în registrul comerţului, datele privind reprezentanţii legali şi puterea de reprezentare a acestora, precum şi privind starea persoanei juridice sunt obţinute din registrul comerţului, iar în cazul fondatorilor societăţi cu sediul în alte state membre ale Uniunii Europene, prin sistemul de interconectare a registrelor comerţului.  |
| **Art. 77** - (1) Cererea de înregistrare a sucursalei unei persoane juridice cuprinde: a) denumirea sucursalei, astfel cum aceasta figurează rezervată în registrul comerțului;b) sediul sucursalei ;c) adresa de e-mail și numărul de telefon ce urmează să fie utilizate în corespondența cu ONRC și la care urmează să primească notificări;d) numele şi prenumele, locul şi data naşterii, codul numeric personal, domiciliul şi cetăţenia reprezentanților persoanei juridice care deschide sucursala, precum și a celor care se ocupă nemijlocit de activitatea sucursalei, cu precizarea dacă puterile ce li s-au conferit urmează a fi exercitate împreună sau separat, conform actului de înființare, tipul actului de identitate, seria/numărul, emitentul actului de identitate, data emiterii și a expirării acestuia ;e) registrul comerţului în care este înregistrată persoana juridică ce deschide sucursala şi numărul de înmatriculare;f) data și semnătura.(2) La cererea de înregistrare se anexează următoarele :a) dovada sediului sucursalei ;b) hotărârea adunării generale/decizia consiliului de administraţie, respectiv a directoratului, prin care a fost înființată sucursala;(3) Oficiul registrului comerţului de la sediul sucursalei transmite oficiului registrului comerţului de la sediul principal al profesionistului un extras de pe înregistrarea efectuată, pentru a fi menţionată în registrul comerţului respectiv.(4) Persoanele juridice române care deschid sucursale în străinătate au obligaţia menţionării acestora la oficiul registrului comerţului din România, după înregistrarea lor în statele respective. |
| **Art.78** - (1) Cererea de înregistrare a sucursalelor persoanelor juridice străine cuprinde :a) denumirea persoanei juridice din străinătate şi forma juridică, precum şi denumirea sucursalei, dacă este diferită de cea a persoanei juridice, astfel cum aceasta figurează rezervată în registrul comerțului ;b) registrul în care este înmatriculată persoana juridică din străinătate, numărul de înmatriculare şi, după caz, identificatorul unic la nivel european (EUID);c) sediul sucursalei ;d) adresa de e-mail și/sau numărul de telefon ce urmează să fie utilizate în corespondența cu ONRC și la care urmează să primească notificări;e) numele și prenumele și calitatea reprezentanţilor persoanei juridice din străinătate care se ocupă nemijlocit de activitatea sucursalei, cu precizarea dacă puterile ce li s-au conferit urmează a fi exercitate împreună sau separat, conform actului constitutiv, tipul actului de identitate, seria/numărul, emitentul actului de identitate, data emiterii și a expirării acestuia;f) în cazul sucursalelor persoanelor juridice din state care nu sunt state membre ale Uniunii Europene sau state participante la Spaţiul Economic European, se va menţiona şi legea naţională aplicabilă persoanei juridice ;g) data și semnătura.(2) La cererea de înregistrare se anexează dovada sediului sucursalei și actul de deschidere a sucursalei. În cazul transmiterii acesteia prin mijloace electronice, actul de deschidere a sucursalei este semnat cu semnătură electronică calificată şi este însoţit de o traducere autorizată, certificată de parte. |
|  |
| **Art. 79** - Lipsa unui element obligatoriu al cererii de înregistrare atrage respingerea acesteia. |
|  |
| **Art. 80** – (1) Formatul cererii de înregistrare în registrul comerţului se stabilește prin ordin al ministrului justiţiei, la propunerea ONRC.(2) Formatul, elementele de siguranță și structura certificatului de înregistrare, în formă letrică și electronică, se stabilesc prin ordin al ministrului justiției, la propunerea ONRC.(3) Formatul cererii de înregistrare fiscală se stabileşte prin ordin comun al ministrului finanţelor publice și al ministrului justiției, urmând a fi inclus în cererea de înregistrare în registrul comerţului. |
| **Secțiunea a 4-a****Semnarea cererii**  |
| **Art. 81** – (1) Cererea de înmatriculare în registrul comerțului a unei persoane juridice se semnează de reprezentantul legal al acesteia sau de împuternicitul acestuia cu procură specială/generală autentică sau împuternicire avocațială ori de către oricare asociat/acționar/membru. (2) Cererea de înregistrare a sucursalei unei persoane juridice cu sediul în România sau în străinătate se semnează de reprezentantul persoanei juridice care se ocupă nemijlocit de activitățile sucursalei, personal sau prin împuternicit cu procură specială/generală autentică sau de avocat, cu împuternicire avocațială.  |
| **Art. 82** - (1) Cererea de înregistrare a persoanei fizice autorizate şi a întreprinderii individuale se semnează de persoana fizică care solicită înregistrarea ca persoană fizică autorizată, respectiv de titularul întreprinderii individuale, personal sau prin împuternicit cu procură specială/generală şi autentică sau de avocat, cu împuternicire avocațială.(2) Cererea de înregistrare a întreprinderii familiale se semnează de reprezentantul desemnat prin acordul de constituire sau de împuternicitul acestuia, cu procură specială/generală şi autentică sau de avocat, cu împuternicire avocațială.  |
|  **Art. 83** - (1) Cererea de înregistrare de mențiuni în registrul comerțului sau, după caz, alte cereri se semnează în cazul persoanei juridice de reprezentantul legal al acesteia sau de împuternicitul acestuia cu procură specială/generală autentică sau de avocat, cu împuternicire avocațială.(2) În cazul persoanei fizice autorizate, întreprinderii individuale și întreprinderii familiale, cererea de înregistrare de mențiuni sau, după caz, alte cereri, se semnează de persoana fizică care solicită înregistrarea ca persoană fizică autorizată, de titularul întreprinderii individuale, respectiv de reprezentantul desemnat prin acordul de constituire sau împuternicitul acestora.(3) Cererea de înregistrare de mențiuni sau, după caz, alte cereri privind o sucursală a unei persoane juridice cu sediul în România sau în străinătate se semnează de reprezentantul persoanei juridice care se ocupă nemijlocit de activitățile sucursalei, personal sau prin împuternicit cu procură specială/generală autentică sau de avocat, cu împuternicire avocațială. **Art. 84 – (1)** Cererea de înregistrare se semnează olograf sau cu semnătură electronică calificată.(2) Actul constitutiv, inclusiv formularul-tip de act constitutiv, se semnează olograf sau cu semnătură electronică calificată de către toţi fondatorii sau de către reprezentanţii convenţionali ai acestora.  |
| **Secțiunea a 5-a****Depunerea cererii de înregistrare****Art. 85 –** (1) Pentru profesioniștii care au obligația înregistrării în registrul comerțului, cererea de înregistrare sau, după caz, alte cereri, se depune/se depun la ghișeu sau prin transmitere prin servicii de poștă/curierat sau prin mijloace electronice la oficiul registrului comerțului în a cărui rază teritorială este situat sediul/sediul social/profesional al acestora de către persoanele menționate la art. 81, art. 82 și la art. 83, personal sau prin împuternicit.  (2) În cazul în care înscrisurile care se depun în susținerea cererilor de înregistrare, inclusiv actul constitutiv, sunt întocmite, de către notari publici sau avocați, aceștia pot transmite oficiilor registrului comerțului prin mijloace electronice, la solicitarea profesionistului, cererile de înregistrare și înscrisurile care o însoțesc, cu semnătură electronică calificată, aceștia atestând identitatea solicitantului înregistrării.(3) Oficiul registrului comerțului va înscrie în registrul comerțului toate datele din cerere, precum și codul unic de înregistrare, și datele care, potrivit legii, se înregistrează în registrul comerțului.  |
| **Art. 86 -** (1) Cererea de înregistrare, precum şi documentele în susţinerea acesteia se depun la oricare dintre oficiile registrului comerţului.(2) Dacă o persoană juridică cu sediul social în străinătate înfiinţează mai multe sucursale în ţară, documentele prevăzute la art. 77 alin. (2) și la art. 78 alin. (2) se depun numai la una dintre sucursale, la alegerea societăţii, la oficiul registrului comerţului în care sunt înregistrate celelalte sucursale precizându-se care este registrul prin care se asigură formalităţile de publicitate. |
|  |
| **Art. 87 –** Solicitanții înregistrării și, după caz, reprezentanții legali/împuterniciții acestora, răspund, potrivit legii, pentru legalitatea, autenticitatea, exactitatea datelor cuprinse în cererile de înregistrare şi în documentele depuse de aceștia în susţinere. |
| **Art.88 –** (1) Înscrisurile depuse în susţinerea cererilor de înregistrare se redactează în limba română, potrivit dispozițiilor art. 47 din lege. (2) Solicitanţii înregistrării sau persoanele înregistrate în registrul comerţului pot depune documentele în susţinerea cererilor de înregistrare redactate într-una din limbile oficiale ale statelor membre ale Uniunii Europene sau ale Spaţiului Economic European ai căror cetăţeni sunt, însoţite de traduceri în limba română, legalizate. |
| **Art. 89** - Cererea de înregistrare în registrul comerţului se depune, dacă legea nu prevede altfel, în termen de 15 de la data încheierii actului constitutiv sau a actului modificator, în cazul persoanelor juridice, iar pentru persoanele fizice autorizate, întreprinderile individuale și întreprinderile familiale, înainte de începerea activității economice sau, în cazul în care reprezentantul întreprinderii familiale nu formulează cererea în termen de 15 de la încheierea acordului de constituire.  |
|  |
| **Secțiunea a 6-a****Acte și fapte care se înregistrează în registrul comerțului** |
| **Art. 90** – (1) Datele care se înregistrează în registrul comerțului la înregistrarea persoanei fizice autorizate, a întreprinderii individuale și a întreprinderii familiale sunt cele cuprinse în cererea de înregistrare, precum și următoarele:a) dacă este cazul, numele şi prenumele, codul numeric personal, domiciliul, cetăţenia, data şi locul naşterii ale soției/soțului titularului întreprinderii individuale/persoanei fizice autorizate care participă în mod obișnuit la activitatea întreprinderii individuale/persoanei fizice autorizate;b)numărul de ordine în registrul comerțului, codul unic de înregistrare și EUID;c) datele din declarația-tip pe proprie răspundere cu privire la îndeplinirea condițiilor de functionare/desfasurare a activitatii. d) numărul și data încheierii registratorului sau, după caz, a hotărârii judecătorești în baza căreia s-a efectuat înregistrarea; |
| **Art. 91** - La înmatricularea societăților se înregistrează în registrul comerțului, respectiv în registrul beneficiarilor reali datele cuprinse în cererea de înmatriculare, precum și datele din actul constitutiv, potrivit art. 7, cu excepția lit. i), și potrivit art. 8, cu excepția lit. p) din Legea societăților nr. 31/1990, republicată, cu modificările și completările ulterioare, precum și datele privind starea firmei, numărul și data încheierii registratorului, datele din declarația pe proprie răspundere cu privire la indeplinirea conditiilor de functionare/desfasurare a activitatii, numărul de ordine în registrul comerțului, identificatorul unic la nivel european-EUID și codul unic de înregistrare, denumirea şi sediul societății de registru independent autorizat care ține registrul acționarilor, dacă este cazul, potrivit art. 180 alin. (4) din Legea nr. 31/1990, datele privind beneficiarii reali, precum și alte date prevăzute de lege. |
| **Art. 92** - Datele care se înregistrează în registrul comerțului la înmatricularea companiilor naţionale şi a societăţilor naţionale sunt cele prevăzute la art. 91, precum și în actul de înfiinţare.  |
| **Art. 93** - Pentru societăţile europene cu sediul în România se înscriu datele prevăzute la art. 91, datele referitoare la subscrierea/vărsarea capitalului minim prevăzut de Regulamentul Consiliului (CE) nr. 2.157/2001 privind statutul societăţii europene (SE), datele care atestă îndeplinirea condiţiilor caracterului european, precum şi, dacă este cazul, datele privind transferul sediului din/în alt stat membru al Uniunii Europene. |
| **Art. 94** - La înmatricularea grupurilor de interes economic se înregistrează în registrul comerțului, respectiv în registrul beneficiarilor reali datele obligatorii cuprinse în cererea de înmatriculare, cele din actul constitutiv potrivit art. 122 alin. (1) din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, cu modificările și completările ulterioare, datele privind starea firmei, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european (EUID) și codul unic de înregistrare, precum și datele privind beneficiarii reali. |
| **Art. 95** - Pentru grupurile europene de interes economic cu sediul în România se înregistrează în registrul comerțului, respectiv în registrul beneficiarilor reali datele prevăzute la art. 91, datele care atestă îndeplinirea condițiilor caracterului european, precum şi datele privind transferul sediului din/în alt stat, dacă este cazul. |
| **Art. 96** - Pentru societățile cooperative se înregistrează în registrul comerțului, respectiv în registrul beneficiarilor reali, datele din cererea de înmatriculare, datele prevăzute la art. 16, cu excepția lit. k), l), m) și p) din Legea nr.1/2005 privind organizarea şi funcționarea cooperației, republicată, cu modificările și completările ulterioare, datele privind starea firmei, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european-EUID și codul unic de înregistrare, precum și datele privind beneficiarii reali. |
| **Art. 97** - Pentru cooperativele agricole se înregistrează în registrul comerțului, respectiv în registrul beneficiarilor reali datele din cererea de înmatriculare, datele prevăzute la art. 11 din Legea cooperației agricole nr. 566/2004, cu modificările şi completările ulterioare, cu excepția lit. c), e)-i), datele privind starea firmei, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european-EUID și codul unic de înregistrare, precum și datele privind beneficiarii reali.  |
| **Art. 98** – Pentru organizațiile cooperatiste se înregistrează în registrul comerțului, respectiv în registrul beneficiarilor reali datele obligatorii cuprinse în cererea de înmatriculare, în actul constitutiv, potrivit art. 351 din Ordonanța de urgență a Guvernului nr. 99/2006 privind instituțiile de credit și adecvarea capitalului, cu modificările și completările ulterioare, datele privind starea profesionistului, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european -EUID și codul unic de înregistrare, precum și datele privind beneficiarii reali. |
| **Art. 99** - Pentru societăţile cooperative europene cu sediul în România se înscriu şi datele referitoare la subscrierea/vărsarea capitalului minim prevăzut de Regulamentul CE nr. 1.435/2003 privind statutul societăţii cooperative europene, datele care atestă îndeplinirea condiţiilor caracterului european, datele privind starea profesionistului, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european-EUID și codul unic de înregistrare, datele privind beneficiarii reali, precum şi datele privind transferul sediului din/în alt stat membru al Uniunii Europene. |
| **Art. 100 -** Datele care se înregistrează în registrul comerțului în cazul sucursalelor persoanelor juridice cu sediul în Româniasunt datele din cererea de înregistrare, precum și următoarele: a) hotărârea adunării generale/decizia consiliului de administraţie, respectiv a directoratului, prin care a fost înfiinţată sucursala; b) datele privind starea profesionistului, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european-EUID și codul unic de înregistrare. |
|  **Art. 101** - Pentru institutele naţionale de cercetare-dezvoltare, care desfășoară și activități economice, inclusiv cele din domeniul agriculturii, se înscriu în registrul comerțului, respectiv în registrul beneficiarilor reali, următoarele date în registrul comerțului:a) actul de înfiinţare;b) firma;c) sediul social;d) patrimoniul, la înfiinţare;e) obiectul de activitate, cu precizarea domeniului şi a activităţii principale, precum şi obiectele de activitate autorizate;f) organele de conducere şi actul de numire al acestora, numele şi prenumele, locul şi data nașterii, codul numeric personal, domiciliul şi cetățenia reprezentantului persoană fizică, conform actului de identitate, emis în condițiile legii, tipul actului de identitate, seria/numărul, emitentul actului de identitate, data emiterii și a expirării acestuia;g) subunităţi cu sau fără personalitate juridică;datele din declarația privind beneficiarii reali;h)datele privind starea firmei, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european - EUID și codul unic de înregistrare; i) alte menţiuni prevăzute de lege. |
| **Art. 102** - (1) Datele care se înregistrează în registrul comerțului în cazul sucursalelor persoanelor juridice cu sediul în străinătate sunt datele din cererea de înregistrare, precum și următoarele: datele privind starea profesionistului, numărul și data încheierii registratorului, datele din declarația pe proprie răspundere privind îndeplinirea condițiilor legale de funcționare, numărul de ordine în registrul comerțului, identificatorul unic la nivel european-EUID și codul unic de înregistrare.(2) Dacă este cazul, se înregistrează mențiuni referitoare la: a) deschiderea și încetarea unei proceduri judiciare sau extrajudiciare de insolvență asupra persoanei juridice din străinătate;b) dizolvarea, deschiderea lichidării persoanei juridice din străinătate, numele şi puterile lichidatorilor, finalizarea lichidării;c) închiderea sucursalei şi radierea acesteia din registrul comerțului; d) depunerea anuală a situațiilor financiare ale persoanei juridice din străinătate, aprobate, verificate şi publicate potrivit legislației statului în care aceasta are sediul social, care vor fi supuse acelorași formalități de publicitate prevăzute pentru situațiile financiare ale societăților persoane juridice române.(3) Obligația prevăzută la alin.(1) litera d) se consideră îndeplinită prin publicarea situațiilor financiare ale societății străine în registrul statului membru, potrivit legii acestuia.**Art. 103** - (1) ONRC primește, prin sistemul de interconectare a registrelor comerțului, o notificare cuprinzând informații privitoare la mențiunile prevăzute de art. 102 alin.(2) lit. a) și b) și la modificări ale datelor din cererea de înregistrare, în vederea înregistrării din oficiu a acestora, în registrul comerțului.(2) La primirea notificării transmise, potrivit alin. (1), ONRC confirmă primirea notificării şi transmite, de îndată, oficiului registrului comerțului în care este înregistrată sucursala care actualizează datele din registrul comerțului.(3) La primirea documentelor şi a informaţiilor privind închiderea sucursalei din România a unei persoane juridice din alt stat membru, oficiul registrului comerțului radiază sucursala și ONRC informează, prin intermediul sistemului de interconectare a registrelor, registrul statului membru în care este înregistrată persoana juridică cu privire la închiderea sucursalei şi la radierea sa din registru. (4) În cazul în care persoana juridică din statul membru al Uniunii Europene a fost radiată din registru, oficiul registrului comerțului în care este înregistrată sucursala o radiază, din oficiu îndată ce a primit, prin ONRC, notificarea cuprinzând informațiile şi documentele corespunzătoare, potrivit prevederilor alin. (1).(5) Prevederile alin. (4) nu se aplică sucursalelor persoanelor juridice din statul membru al Uniunii Europene care au fost radiate din registru ca o consecință a modificării formei juridice, a fuziunii sau divizării persoanei juridice ori a unei transformări transfrontaliere a acesteia. **Art. 104** - (1) ONRC transmite, prin intermediul sistemului de interconectare a registrelor comerțului oficiilor registrului comerțului din statele membre ale UE în care persoane juridice române au deschis sucursale informațiile şi documentele prevăzute la alin. (2) și informează, de îndată, în legătură cu modificarile cu privire la oricare dintre următoarele elemente:a) denumirea societăţii;b) sediul societăţii;c) numărul de înregistrare a societăţii;d) forma juridică a societăţii; e) reprezentanții persoanei juridice care deschide sucursala și care se ocupă nemijlocit de activitatea sucursalei, cu mențiunea dacă puterile ce le-au fost conferite se exercită împreună sau separat; f) situațiile financiare anuale. |
| **Art. 105 -**  (1) În registrul comerţului se vor înregistra menţiuni referitoare la:  1. orice modificări ale actelor, faptelor și datelor înregistrate în registrul comerțului;
2. donaţia, vânzarea, locaţiunea, ipoteca mobiliară asupra fondului de comerț, actele de adjudecare, de executare silită și de transmitere pe cale succesorale, însoțite de documentele prevăzute de lege, precum şi orice alt act prin care se aduc modificări înregistrărilor în registrul comerţului privind fondul de comerţ;
3. hotărârea de divorţ pronunţată în cursul exercitării activităţii economice, în cazul în care unul dintre soți deține calitatea de asociat/acționar/membru/membru cooperator/persoană fizică autorizată/titular al întreprinderii individuale/reprezentant sau membru al întreprinderii familiale, modificarea stării civile a acestora, a regimului matrimonial, precum și înscrisuri prin care se realizează partajul bunurilor pentru persoanele care dețin calitățile mai sus enumerate;
4. patrimoniul de afectaţiune pentru membrii unei întreprinderi familiale, pentru persoana fizică autorizată şi pentru titularul întreprinderii individuale;
5. depunerea şi notificarea ofertei de concordat preventiv şi constatarea de către judecătorul sindic a concordatului preventiv, potrivit Legii nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare;
6. deschiderea procedurii insolvenţei, inclusiv transfrontaliere, reorganizarea judiciară, intrarea în faliment, în baza hotărârilor judecătoreşti sau a notificărilor efectuate potrivit Legii nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, sau a legilor speciale în domeniul insolvenţei, precum şi altor menţiuni privind derularea procedurii insolvenţei, potrivit legii;
7. punerea sub interdicţie a persoanei înregistrate ca persoană fizică autorizată, a titularului întreprinderii individuale ori a membrilor întreprinderii familiale, de instituire a curatelei asupra acestora, precum şi cu privire la ridicarea acestor măsuri;
8. interdicția, stabilită ca pedeapsă complementară, prin hotărâre judecătorească definitivă, de a desfășura activitatea de care s-a folosit pentru săvârșirea infracțiunii, de a exercita profesia sau meseria, în cazul persoanei care este înregistrată ca persoană fizică autorizată, titular al întreprinderii individuale, membru al întreprinderii familiale, respectiv în cazul persoanelor ce au calitatea de fondator, asociat/acţionar, membru al unei persoane juridice, administrator, membru al consiliului de administrație, director, membru al directoratului, cenzor, auditor, în cazurile prevăzute de lege;
9. condamnarea definitivă a persoane juridice;
10. alte măsuri dispuse potrivit Codului penal și Codului de procedură penală;
11. alte măsuri în legătură cu înregistrările efectuate în registrul comerțului, dispuse de instanţele judecătoreşti, inclusiv prin acte procedurale care redau dispozitivul unei hotărâri judecătorești, sau de celelalte organe judiciare, cu modificarea corespunzătoare a datelor înregistrate în registrul comerțului;
12. acte emise de instituţii şi autorităţi publice în exercitarea atribuţiilor lor, stabilite prin lege, şi care au legătură cu datele înregistrate din registrul comerţului;
13. înfiinţarea sechestrului asigurator, popririi, a altor măsuri asiguratorii;
14. renunțarea la mandat a administratorilor, persoanelor împuternicite, cenzori, după caz;
15. alte modificări privind actele și faptele înregistrate în registrul comerțului;

(2) Administratorul, directorul, persoana împuternicită, cenzorul, auditorul, după caz, au obligaţia de a solicita şi înregistrarea în registrul comerţului a hotărârilor judecătoreşti sau a altor acte prin care se dispune încetarea efectelor unor măsuri înregistrate.  |
| **Art. 106** - (1) Instanțele judecătorești sunt obligate să trimită oficiului registrului comerţului, în termen de 15 zile de la data când au rămas definitive, copii de pe hotărârile ce se referă la acte, fapte şi menţiuni a căror înregistrare în registrul comerţului o dispun, conform legii.(2) În hotărâre, instanța judecătorească dispune și efectuarea înregistrării corespunzătoare în registrul comerțului, precum și, dacă este necesar pentru efectuarea înregistrării în registrul comerțului, depunerea, de către profesionist sau persoana interesată, a altor înscrisuri necesare efectuării înregistrării în registrul comerțului a mențiunii respective. |
| **Secțiunea a 7-a** **Procedura în fața registratorului** |
|  |
| **Art. 107** - (1) Cererea de înregistrare în registrul comerțului se soluționează de către registrator, pe bază de înscrisuri. (2) Prin excepție de la alin. (1), în cazul în care există suspiciuni de fals cu privire la identitatea solicitantului, a reprezentatului legal al acestuia sau a oricăror alte persoane a căror identitate este verificată în procedura de înregistrare, potrivit legii, registratorul solicită prezența fizică a acestora. Prezenţa fizică nu este necesară în cazul în care cererea de înregistrare şi înscrisurile depuse în susţinerea acesteia, inclusiv actul constitutiv, sunt întocmite de notari publici sau avocaţi. (3) Dacă este necesară obținerea de informații și/sau documente prin sistemul de interconectare a registrelor comerțului din statele membre, registratorul poate acorda termen pentru soluționarea cererii de înregistrare.(4) La solicitarea părţii sau a reprezentantului acesteia, se organizează audienţă publică.  |
| (5) În situația în care soluționarea cererii a fost amânată, iar solicitantul depune cerere de preschimbare a termenului de soluționare, aceasta se înregistrează, iar solicitantul primește termen de soluționare a cererii de înregistrare de o 1 zi lucrătoare, fără a se lua în calcul ziua înregistrării cererii de preschimbare.(6) La termenul preschimbat, cererile de înregistrare urmează să fie soluționate, fără a se mai acorda un alt termen de amânare.(7) Dacă solicitantul modifică înscrisurile depuse în susţinerea cererii de înregistrare, înscrisurile depuse iniţial nu vor mai fi luate în considerare la soluționarea cererii. |
|  |
| **Art. 108** – (1) Dacă cererea de înregistrare şi documentele depuse în susţinerea acesteia ori, când este cazul, formularul-tip de act constitutiv sunt incomplete sau nu corespund cerinţelor legale pentru înfiinţarea/constituirea, organizarea şi funcţionarea profesioniștilor care au obligaţia înregistrării sau dacă registratorul apreciază necesare și alte informații sau documente pentru soluționarea cererii se acordă, prin încheiere, un termen de remediere sau de completare de cel mult 15 zile calendaristice. (2) Termenul și motivele amânării se afișează pe portalul de servicii al ONRC, putând fi consultate și prin intermediul stațiilor de lucru amenajate la sediul oficiilor registrului comerțului. (3) Termenul de soluţionare a cererii de înregistrare şi termenul de eliberare a documentelor prevăzute de lege se modifică în mod corespunzător.(4) În cazul în care solicitantul remediază/completează cererea de înregistrare anterior expirării termenului stabilit de registrator și solicită preschimbarea termenului de soluționare, cererea de înregistrare este soluționată în ziua următoare zilei remedierii/completării.(5) Dacă în termenul prevăzut la alin. (1), solicitantul nu îşi îndeplineşte obligaţiile dispuse prin încheierea de amânare, cererea de înregistrare este respinsă.  **Art. 109** – (1) Dacă sunt îndeplinite cerințele legale pentru înfiinţarea, constituirea, organizarea şi funcţionarea profesioniștilor care au obligaţia înregistrării, registratorul pronunță o încheiere de admitere a cererii de înregistrare, în termen de o zi lucrătoare de la data înregistrării la oficiul registrului comerţului a cererii sau, după caz, de la data îndeplinirii tuturor formalităţilor şi primirii tuturor documentelor şi informaţiilor, dispuse de registrator, pentru constituire şi înregistrare.(2) Data înregistrării în registrul comerțului este data la care înregistrarea a fost efectiv operată în acest registru.(3) Înregistrarea în registrul comerțului se operează în termen de 24 ore de la data pronunțării încheierii registratorului.(4) Persoanele juridice dobândesc personalitate juridică de la data operării efective a înmatriculării în registrul comerțului.  |
| **Art. 110** - (1) Dacă nu sunt îndeplinite cerințele legale pentru înregistrarea cererii, înregistrării, registratorul dispune, prin încheiere motivată, respingerea cererii de înregistrare.  (2) În cazul în care solicitantul renunță la cerere, registratorul ia act de renunțare, prin încheiere. |
|   |
|  **Art. 111** – (1) La înmatriculare/înregistrare, se editează certificatul de înregistrare, conţinând numărul de ordine din registrul comerţului, codul unic de înregistrare fiscală, identificatorul unic la nivel european -EUID, însoţit de încheierea pronunțată de registrator, de certificatele constatatoare emise ca urmare a înregistrării datelor din declarația tip pe propria răspundere privind autorizarea funcționării/desfășurării activității, precum şi, după caz, de alte acte prevăzute de prezenta lege.(2) La înscrierea de mențiuni se eliberează certificatul de înregistrare menţiuni, însoţit de încheierea pronunțată de registrator, precum şi, după caz de certificatele constatatoare emise ca urmare a înregistrării datelor din declarația tip pe propria răspundere privind autorizarea funcționării şi de alte acte prevăzute de prezenta lege.(3) Certificatele și celelalte documente prevăzute la alin.(1) și (2) se editează, potrivit opțiunii solicitantului, și în format electronic, semnate cu semnătură electronică calificată. La cerere, solicitantului i se poate elibera o copie sau o copie certificată după exemplarul emis în formă letrică al acestor documente, păstrat în dosarul profesionistului. (4) Atât la înmatriculare, cât şi la fiecare înregistrare a modificărilor actului constitutiv, solicitanţilor, odată cu eliberarea documentelor menţionate la alin. (1) şi (2), pentru a lua la cunoștință de datele înregistrate în registrul comertului, li se furnizează informaţii punctuale la zi din registrul comerţului privind profesionistul care a făcut obiectul înregistrării în registrul comerțului.(5) Toate documentele emise de ONRC potrivit alin. (1)–(4) se redactează în limba română. |
| **Art. 112** - (1) Documentele prevăzute la art. 111 alin. (1) și alin. (2) se comunică, în funcție de opțiunea solicitantului, într-una dintre următoarele modalități : a) direct la ghişeu, în format letric, la sediul oficiilor registrului comerțului;b) prin mijloace electronice; c) prin poştă, cu confirmare de primire, cu achitarea costurilor aferente sau prin servicii de curierat.(2) În cazul persoanelor fizice autorizate, întreprinderilor individuale și familiale, comunicarea documentelor se poate face și prin intermediului birourilor de asistență și de reprezentare din cadrul primăriilor, potrivit Ordonanței de urgență a Guvernului nr. 44/2008, cu modificările și completările ulterioare.(3) În vederea comunicării documentelor în modalitățile prevăzute la alin. (1) lit. b și c, solicitantul indică, în cererea de înregistrare şi în orice alte cereri adresate oficiului registrului comerţului, persoana şi adresa poştală sau electronică la care urmează să fie comunicate documentele. (3) Încheierea prin care se ia act de renunțarea la cererea de înregistrare nu se comunică.(4)În cazul în care cererea de înmatriculare/înregistrare și documentele necesare înregistrării sunt transmise prin mijloace electronice, cu semnătură electronică calificată, încheierea registratorului și, după caz, certificatul de înregistrare, respectiv certificatul/certificatele constatator/constatatoare emise ca urmare a înregistrării datelor din declarația tip pe propria răspundere privind autorizarea funcționării, semnate cu semnătură electronică calificată, se comunică în aceeași modalitate, data comunicării fiind considerată data la care aceasta devine disponibilă destinatarului. Încheierea registratorului, certificatul de înregistrare, certificatul/certificatele constatator/constatatoare emise ca urmare a înregistrării datelor din declarația tip pe propria răspundere privind autorizarea funcționării astfel transmise, sunt asimilate înscrisurilor autentice.(5) La cererea expresă a profesionistului, menționată în cererea de înregistrare sau ulterior, în cazul solicitării eliberării prin mijloace electronice a documentelor care atestă efectuarea înregistrării în registrul comerțului, acestuia i se poate elibera copie/copie certificată a documentelor menționate la alin. (1), după exemplarul emis în formă letrică, păstrat în dosarul profesionistului. |
| **Art. 113** - (1) Împotriva încheierii registratorului pronunțate potrivit art.110, solicitantul poate formula plângere în termen de 10 zile calendaristice de la comunicarea încheierii, în cazul în care a solicitat comunicarea prin modalitățile prevăzute la art. 112 alin.(1) lit. b) și c). În aceste cazuri, solicitantul poate formula plângere și de la data publicării încheierii în Buletin, dacă aceasta este anterioară comunicării. (2) În cazul prevăzut art. 112 alin. (1) lit. a) dacă încheierea nu este ridicată de la ghișeu, în termenul de eliberare a documentației, solicitantul poate formula plângere în termen de 10 zile de la data publicării încheierii în Buletin.(3) Orice persoană interesată poate face plângere împotriva încheierii registratorului în termen de 10 zile calendaristice de la data înregistrării în registrul comerţului.  |
| **Art. 114** - (1) Plângerea se depune, în cazul persoanelor fizice autorizate, întreprinderilor individuale și familiale, la judecătoria în a cărei rază teritorială se află sediul profesional al solicitantului.  (2) Plângerea se depune, în cazul persoanelor juridice, la oficiul registrului comerțului, care o va menționa în registrul comerțului și o va comunica tribunalului/tribunalului specializat în trei zile lucrătoare de la data depunerii.(3) În cazul în care plângerea împotriva încheierii registratorului este depusă direct la judecătorie/tribunal/tribunal specializat, la primul termen de judecată, instanța va pune în vedere solicitantului ca, până la următorul termen, să facă dovada menționării în registrul comerțului a depunerii plângerii. |
|  |
| **Art.115** - (1) Îndreptarea erorilor materiale din cuprinsul încheierilor registratorului se dispune prin încheiere a registratorului, din oficiu sau la solicitarea persoanelor interesate. (2) Îndreptarea erorilor materiale constatate în cuprinsul înscrisurilor depuse de solicitant se dispune prin încheiere a registratorului, la solicitarea persoanelor interesate, pe baza înscrisurilor modificate corespunzător.  |
| **Art. 116** - (1) Reconstituirea dosarelor persoanelor înregistrate în registrul comerţului, parţial sau integral, se dispune de registrator, prin încheiere, din oficiu sau la solicitarea persoanelor interesate.(2) Registratorul stabileşte termenul în care profesionistul trebuie să depună la dosar copii certificate ale documentelor care au fost depuse la oficiul registrului comerţului, ale documentelor care au fost eliberate de oficiul registrului comerţului sau de alte autorităţi şi instituţii publice, persoane fizice, alte persoane juridice, după caz. (3) Registratorul poate solicita autorităţilor şi instituţiilor publice, persoanelor fizice, altor persoane juridice care deţin documentele în cauză transmiterea de copii certificate ale acestora.  |
| **Art. 117** - (1) Solicitantul cererii de înregistrare sau, după caz, împuternicitul acestuia poate obține, contra cost, copii ale documentelor depuse în susținerea cererii aflate în curs de soluționare.(2) Celelalte persoane interesate vor lua la cunoştinţă de documentele din dosarul persoanelor înregistrate în registrul comerţului numai prin solicitarea de copii/copii certificate ale acestora, cu achitarea tarifului legal, după soluţionarea cererilor de înregistrare şi efectuarea înregistrărilor în registrul comerţului, dacă prin legi speciale nu se dispune altfel.(3) Organele de urmărire şi cercetare penală au acces la dosarul profesionistului înregistrat registrul comerţului, pe care îl pot consulta pe suport hârtie sau din arhiva electronică. |
| **Art. 118** - În vederea asigurării unei practici unitare a ONRC și a oficiilor registrului comerţului de pe lângă tribunale, se constituie Comisia de analiză şi practică unitară a ONRC, denumită în continuare Comisia, din care fac parte registratori și personal de specialitate juridică. Componența acesteia este stabilită anual prin decizie a directorului general al ONRC.(2) În funcție de aspectele care fac obiectul sesizării, Comisia poate solicita puncte de vedere ale specialiștilor din cadrul Ministerului Justiției sau altor instituțiilor cu care ONRC colaborează.(3) Comisia elaborează puncte de vedere cu privire la aspectele juridice sesizate din analiza activității de înregistrare în registrul comerțului, pe care le aduce la cunoştinţa structurilor din cadrul O.N.R.C. și a oficiilor registrului comerțului.(4) Comisia funcţionează în baza regulamentului de organizare şi funcţionare, aprobat prin decizie a directorului general al ONRC. |
| **Secțiunea a 8-a****Procedura în fața instanței de judecată**  |
| **Art. 119** – (1) Instanţa competentă să soluţioneze plângerile împotriva încheierii registratorului, precum şi orice alte cereri legate de activitatea de înregistrare în registrul comerţului ori introduse, potrivit legii, de O.N.R.C. sau de orice persoane interesate este judecătoria în a cărei circumscripție își are sediul profesional persoana fizică autorizată, întreprinderea individuală sau familială, respectiv tribunalul sau, după caz, tribunalul specializat în a cărui circumscripţie îşi are sediul social persoana juridică sau sucursala persoanei juridice. (2) Plângerea nu este suspensivă de executare.(3) Instanţa soluţionează plângerea în complet alcătuit dintr-un singur judecător, cu citarea părţii și a oficiului registrului comerțului competent.(4) Hotărârea prin care este soluţionată plângerea este executorie şi este supusă numai apelului. Termenul de apel este de 15 zile de la comunicarea hotărârii. |
| **Art.120 -** (1) Oficiul Naţional al Registrului Comerţului are legitimare procesuală activă şi poate interveni în orice proces privind înregistrări în registrul comerţului, interesul fiind prezumat.(2) Cererile introduse de Oficiul Naţional al Registrului Comerţului, în temeiul prezentei legi, sunt scutite de taxa de timbru sau de orice alte taxe/tarife/comisioane prevăzute de lege. |
| **Art. 121** - (1) Orice persoană fizică sau juridică prejudiciată ca efect al unei înmatriculări ori printr-o menţiune în registrul comerţului are dreptul să ceară judecătoriei, în cazul profesioniștilor persoane fizice, și tribunalului/tribunalului specializat, în cazul profesioniștilor persoane juridice, radierea înregistrării generatoare de prejudicii și, după caz, repunerea în situația anterioară, în tot sau numai cu privire la anumite elemente ale acesteia. (2) Cererea se depune la oficiul registrului comerţului în care este înregistrat profesionistul și despre aceasta se face mențiune în registrul comerțului. În termen de 3 zile lucrătoare de la data depunerii, oficiul registrului comerţului înaintează cererea judecătoriei/tribunalului/tribunalului specializat în a cărui rază teritorială se află sediul profesionistului, iar în cazul sucursalelor înfiinţate în alt judeţ, tribunalului/tribunalului specializat din acel judeţ.(3) Instanţa se pronunţă asupra cererii cu citarea oficiului registrului comerţului şi a profesionistului.(4) Hotărârea judecătorească de soluţionare a cererii poate fi atacată numai cu apel, iar termenul de apel curge de la pronunţare, pentru părţile prezente, şi de la comunicare, pentru părţile lipsă.(5) Oficiul registrului comerţului va efectua radierea şi va publica hotărârea judecătorească definitivă în Buletin. În acest scop, instanţa va comunica oficiului registrului comerţului hotărârea judecătorească rămasă definitivă.**Secțiunea a 9-a****Înregistrarea declarației pe proprie răspundere cu privire la îndeplinirea** **condițiilor de funcționare/desfășurare a activității****Art. 122 -** (1) Autorizarea funcționarii se realizează prin înregistrarea în registrul comerțului a declarației-tip pe propria răspundere şi a datelor aferente, prin care solicitantul îşi asumă responsabilitatea cu privire la legalitatea desfăşurării tuturor activităţilor declarate în obiectul de activitate şi a îndeplinirii condiţiilor prevăzute de lege pentru desfăşurarea acestora, la sediul social/profesional, la sediile secundare sau, după caz, în afara acestora. (2) Activităţile cu impact semnificativ asupra mediului sunt autorizate, din punct de vedere al protecţiei mediului, de către autorităţile competente de protecţia mediului, la sediile acestora. Procedura de autorizare şi lista activităţilor cu impact semnificativ asupra mediului sunt stabilite prin ordin al ministrului de resort, comunicat ONRC. (3) Activităţile pentru care legea reglementează condiţii speciale de autorizare/notificare a funcţionării sunt autorizate de autorităţile şi instituţiile de resort, potrivit procedurilor emise în acest sens, prealabil sau ulterior desfășurării activităților economice pentru care este necesară autorizația.  (4) În cazul prevăzut la alin. (3), autoritățile/instituțiile publice implicate vor încheia protocoale de colaborare cu O.N.R.C., pentru transmiterea periodică a listei codurilor CAEN care necesită condiții speciale de autorizare/notificare, precum și a profesioniștilor având ca obiect de activitate principal sau secundar aceste activități, pentru care se va dispune, în încheierea pronunțată de registrator, necesitatea obținerii acestor autorizații sau a notificării, în vederea desfășurării, în condiții legale, a activității respective.**Art. 123 -** (1) Solicitantul trebuie să depună, o dată cu cererea de înregistrare, și declaraţia-tip pe proprie răspundere cu privire la îndeplinirea condițiilor de funcționare/desfășurare a activității pentru sediul social/profesional şi/sau sedii secundare sau, după caz, la terţi. (2) Activitățile proprii de birou pentru firmă nu fac obiectul depunerii declarației pe proprie răspundere, menționată la art. 122 alin. (1).(3) Declarația este semnată de asociaţi, administratori, împuternicitul sucursalei, persoana fizică care solicită înregistrarea ca persoană fizică autorizată, titularul întreprinderii individuale, reprezentantul desemnat al întreprinderii familiale, din care să rezulte că persoana juridică, sucursala, persoana fizică autorizată, întreprinderea individuală sau întreprinderea familială desfășoară toate activitățile declarate în obiectul de activitate la sediul social/profesional şi/sau la sediile secundare, după caz, la terți, cu îndeplinirea condițiilor de funcționare prevăzute de legislaţia în domeniul sanitar, sanitar-veterinar, protecţiei mediului şi protecţiei muncii. (4) Dacă se modifică obiectul de activitate ori activităţile autorizate, sediul social/profesional sau se înființează noi sedii secundare, precum și în situația întreruperii temporare de activitate a persoanelor fizice autorizate, întreprinderii individuale, întreprinderilor familiale ori a societăților care au desfășurat activitate de la înființare sau a reluării acesteia,  solicitantul depune la biroul unic din cadrul oficiului registrului comerţului o nouă declaraţie-tip pentru sediul social/profesional şi/sau sedii secundare, după caz, la terţi, corespunzătoare modificărilor intervenite şi care să ateste situaţia curentă pentru desfăşurarea tuturor activităţilor declarate în obiectul de activitate.(5) Oficiul registrului comerţului înregistrează în registrul comerţului depunerea declaraţiei pe propria răspundere cu privire la îndeplinirea condițiilor de funcționare/desfășurare a activitățiipentru sediul social/profesional şi/sau pentru fiecare sediu secundar, după caz, la terţi şi datele cuprinse în declarație**.** (6) Declaraţia pe propria răspundere cu privire la îndeplinirea condițiilor de funcționare reprezintă anexă la cererea de înregistrare în registrul comerţului.(7) Pentru sediul social/profesional şi/sau pentru fiecare sediu secundar, după caz, la terţi, oficiul registrul comerțului eliberează, o dată cu încheierea registratorului, și certificatul de înregistrare sau, după caz, de mențiuni, și un certificat constatator, care atestă că s-a înregistrat declaraţia prevăzută la alin. (1) şi datele din aceasta. (8) Modelul declaraţiei pe propria răspundere cu privire la îndeplinirea condițiilor de funcționare/desfășurare a activității și al certificatului constatator, care atestă că s-a înregistrat declaraţia prevăzută la art. 126 şi datele din aceasta se aprobă prin ordin al ministrului justiţiei.(9) Pe certificatele constatatoare menționate la alin. (7), se aplică timbru sec de către oficiul registrului comerţului. Pentru certificatele emise în formă online, timbrul sec este înlocuit cu sigiliul electronic calificat.**Art.124** - (1) În vederea efectuării controlului de către autorităţile/instituțiile publice competente în domeniul autorizării funcționării și a verificării conformităţii celor declarate, oficiul registrului comerţului transmite acestora, pe cale electronică, copiile declaraţiilor şi datele de identificare a persoanelor înregistrate, în termen de 3 zile lucrătoare de la data înregistrării în registrul comerţului.(2) Autorităţile/ instituţiile publice competente prevăzute la alin.(1) sunt:a) Ministerul Sănătății, prin direcţiile de sănătate publică teritoriale;b) Autoritatea Naţională Sanitară Veterinară şi pentru Siguranţa Alimentelor, prin structurile teritoriale;c) Ministerul Mediului, prin unităţile teritoriale; d) Ministerul Muncii și Justiției Sociale, prin inspectoratele teritoriale de muncă.**Art.125 -** (1) Ulterior controlului/verificării, autorităţile/instituţiile publice prevăzute la art. 124 alin. (2) notifică, dacă este cazul, oficiului registrului comerţului actul prin care s-a dispus suspendarea activității sau prin care s-a interzis desfăşurarea activităţii, în termen de 3 zile lucrătoare de la emiterea acestuia, pentru a fi înregistrat din oficiu în registrul comerţului.(2) Documentul transmis, conform alin. (1) va conține următoarele elemente necesare înregistrării în registrul comerțului: tipul documentului, temeiul legal al emiterii, datele de identificare a profesionistului înregistrat în registrul comerțului, adresa sediului – social sau secundar - pentru care s-au dispus măsurile respective, activitățile pentru care s-a dispus sancționarea, conform Nomenclatorului CAEN și, după caz, perioada pentru care s-a dispus măsura respectivă.(3) Orice modificare a situației prevăzute la alin. (1) se comunică oficiului registrului comerţului de către profesionistul înregistrat în registrul comerțului în vederea înregistrării, fiind însoțită de documente în acest sens, emise de autoritățile/instituțiile publice competente. În cazul în care modificările sunt notificate de autorităţile/instituţiile publice competente, acestea se vor înregistra din oficiu în registrul comerţului. |
| **Secțiunea a 8-a****Atribuirea codului unic de înregistrare și înregistrarea fiscală a profesioniștilor****care au obligația înregistrării în registrul comerțului** |
| **Art. 126 -** Solicitarea înregistrării fiscale se face prin depunerea cererii de înregistrare la biroul unic din cadrul oficiului registrului comerţului de pe lângă tribunal, iar atribuirea codului unic de înregistrare de către Ministerul Finanţelor Publice - ANAF este condiţionată de admiterea cererii de înregistrare în registrul comerțului.  |
| **Art.127** - (1) În vederea atribuirii codului unic de înregistrare de către Ministerul Finanţelor Publice, oficiile registrului comerţului transmit, direct sau prin intermediul ONRC, pe cale electronică, Ministerului Finanţelor Publice - ANAF, datele referitoare la înregistrările efectuate în registrul comerţului şi cele conţinute în cererea de înregistrare fiscală, care constituie anexă la cererea de înregistrare.(2) Pe baza datelor transmise potrivit prevederilor alin. (1), Ministerul Finanţelor Publice – ANAF atribuie, în timp real, codul unic de înregistrare.(3) Structura codului unic de înregistrare se stabileşte de Ministerul Finanţelor Publice. |
| **Art.128** – (1) Certificatul de înregistrare conţinând codul unic de înregistrare este documentul care atestă că persoana juridică a dobândit personalitate juridică, respectiv că profesioniștii au fost luați în evidenţa oficiului registrului comerţului de pe lângă tribunal şi în evidenţa organului fiscal.(2) Codul unic de înregistrare atribuit va fi utilizat de toate sistemele informatice care prelucrează date privind persoanele prevăzute la art. 4 alin. (1), precum şi de acestea în relaţiile cu terţii, inclusiv cu autorităţile şi instituţiile publice, pe toată durata existenței lor. |
| **Art. 129 -** Profesionistul înregistrat în registrul comerțului este obligat să menţioneze pe facturi, oferte, comenzi, tarife, prospecte şi orice alte documente întrebuinţate în activitatea economică, numele/denumirea, sediul social/profesional, codul unic de înregistrare.  |
|  **Art. II - Legea societăților nr. 31/1990, republicată în Monitorul Oficial al României, Partea I, nr. 1066 din 17 noiembrie 2004, cu modificările şi completările ulterioare, se modifică şi se completează după cum urmează:** |
| 1. **După articolul 6, se introduce un nou articol, art. 61, cu următorul cuprins**:

**”Art.61 –** (1) Prin semnarea actului constitutiv, fondatorii își asumă răspunderea pentru îndeplinirea condițiilor prevăzute la art. 6 pentru a fonda o societate, în actul constitutiv fiind prevăzută o clauză în acest sens.” **2. La articolul 7, literele d), e) și i) se modifică și vor avea următorul cuprins:**”d) capitalul social **subscris**, cu menționarea aportului fiecărui asociat, în numerar sau în natură, valoarea aportului în natură, modul evaluării acestuia; la societățile cu răspundere limitată se vor preciza numărul și valoarea nominală a părților sociale, precum și numărul părților sociale atribuite fiecărui asociat pentru aportul său;e) asociații care reprezintă și administrează societatea sau administratorii neasociați, datele lor de identificare, durata mandatului, puterile ce li s-au conferit și dacă ei urmează să le exercite împreună sau separat;i) modul de dizolvare și de lichidare a societății; modalitățile de asigurare a stingerii pasivului sau de regularizare a lui în acord cu creditorii, în cazul dizolvării fără lichidare, atunci când asociații sunt de acord cu privire la repartizarea și lichidarea patrimoniului societății.” **3.****Art. 36 lit. d) se modifică şi va avea următorul cuprins:**“d) în cazul aporturilor în natură subscrise şi vărsate la constituire, actele privind proprietatea;”**4. La articolul 7, după litera f) se introduce o nouă literă, litera f1), cu următorul cuprins:**”f1)după caz**,** acolo unde lege prevede, datele de identificare a beneficiarilor reali și a modalităților în care se exercită controlul asupra societății;”**5. La articolul 8, după litera k) se introduce o nouă literă, litera k1), cu următorul cuprins:**”k1) după caz, datele de identificare a beneficiarilor reali și a modalităților în care se exercită controlul asupra societății;” **6. Litera f2 a articolului 8 se modifică și va avea următorul cuprins:**„f2) tipul societății (închis sau deschis), precum și orice restricţie cu privire la transferul de acţiuni;”**7. Articolul 81 se modifică și va avea următorul cuprins :**Datele de identificare prevăzute la art. 7 lit. a), e), e1) și f1), respectiv la art. 8 lit. a), g), h) și k1) includ:„a) pentru persoanele fizice: numele, prenumele, codul numeric personal și, dacă este cazul, echivalentul acestuia, potrivit legislației naționale aplicabile, locul și data nașterii, domiciliul/reședința și cetățenia, actul de identitate - carte de identitate/pașaport, seria, numărul, emitent, data eliberării, perioada de valabilitate;b) pentru persoanele juridice: denumirea, sediul, naționalitatea, numărul de înregistrare în registrul comerțului și/sau codul unic de înregistrare, identificatorul unic la nivel european, potrivit legii naționale aplicabile.”**8. Articolul 91 se modifică și va avea următorul cuprins:****„Art. 91  -** (1) Societatea în nume colectiv și societatea în comandită simplă sunt obligate să verse integral la constituire capitalul social subscris.(2) Societatea cu răspundere limitată trebuie să verse 30% din valoarea capitalului social subscris nu mai târziu de 3 luni de la data înmatriculării, dar înainte de a începe operațiuni în numele societății, iar diferența de capital social subscris va fi vărsată: a) pentru aportul în numerar, în 12 luni de la data înmatriculării; b) pentru aportul în natură, în termen de cel mult 2 ani de la data înmatriculării.„**9. La articolul 17, alineatele (3) și (5) se abrogă.****10. La articolul 36 alin. (2) literele b), d) e) și f) se abrogă.****11. La articolul 36, lit. c) se modifică și va avea următorul cuprins:**”c) dovada sediului declarat;”**12. Articolul 37 se abrogă****13. Alineatul (2) al articolului 41 se abrogă.****14. Articolul 45-46 se abrogă.****15. Alineatul (2) al articolului 50 se modifică şi va avea următorul cuprins:**„(2) Operaţiunile efectuate de societate înainte de a 16-a zi de la data efectuării publicităţii prevăzute de lege nu sunt opozabile terţilor care dovedesc că au fost în imposibilitate de a lua cunoştinţă despre ele.” **16. Articolul 51 se modifică şi va avea următorul cuprins:** „Art. 51 - Terţii sunt întotdeauna în măsură să invoce însă actele sau faptele cu privire la care nu s-a îndeplinit publicitatea, în afară de cazul în care omisiunea publicităţii le lipseşte de efecte.” **17. Articolul 52 se abrogă.** **18. Articolul 60 se abrogă.**  **19. Articolul 64 se abrogă.** **20. Articolul 72 se modifică și va avea următorul cuprins:**”Art. 72 - Obligațiile și răspunderea administratorilor sunt reglementate de dispozițiile referitoare la mandat și de cele special prevăzute în această lege. Pentru ca numirea unui administrator, director, respectiv a unui membru al directoratului sau al consiliului de supraveghere, să fie valabilă din punct de vedere juridic, persoana numită trebuie să o accepte în mod expres.”**21.** La art. 731 se introduce un nou alineat, alin.(2), cu următorul cuprins, alineatul unic devenind alin.(1):Art. 731- (2) Prin acceptarea mandatului, administratorii, membrii consiliului de administrație, directorii, membrii directoratului, cenzorii, iar prin încheierea contractului de prestări servicii, auditorul financiar, își asumă răspunderea pentru îndeplinirea condițiilor prevăzute la art. 6 pentru a deține și exercita aceasta funcție, în contract fiind inclusă o clauză în acest sens.**22. La articolul 1432 alineatul (5) se modifică și va avea următorul cuprins:**„(5) Consiliul de administrație înregistrează la registrul comerțului numele persoanelor împuternicite să reprezinte societatea, menționând dacă ele acționează împreună sau separat.” **23. La articolul 1533 alineatul (5) se modifică și va avea următorul cuprins:**„(5) Directoratul înregistrează la registrul comerțului numele membrilor săi, menționând dacă ei acționează împreună sau separat.”  **24. Alineatul (3) al articolului 227 se abrogă.** **25. La articolul 237, litera c) a alineatului (1) şi alineatele (6) şi (7) se modifică şi vor avea următorul cuprins:** „c) nu mai sunt îndeplinite condiţiile referitoare la sediul social, altele decât cele prevăzute la art. 2372 alin. (1) lit. c).”„(6) După înscrierea mențiunii de dizolvare în registrul comerțului, la cererea societății, a oricărei persoane interesate, inclusiv a Ministerului Finanțelor Publice – ANAF, sau **din oficiu,** registratorul numește, prin încheiere, un lichidator înscris în Tabloul Practicienilor în Insolvenţă. Remunerarea lichidatorului se face din averea societății dizolvate sau, în lipsă, din fondul de lichidare, constituit potrivit legii. Remunerația lichidatorului este în cuantum fix de 1.000 lei, decontul final al cheltuielilor efectuate de lichidator în legătură cu lichidarea societății urmând a se face, pentru situația în care nu există bunuri în averea societății dizolvate, de către Uniunea Națională a Practicienilor în Insolvenţă din România, la solicitarea lichidatorului. În cazul în care, în termen de 30 zile de înscrierea mențiunii de dizolvare, MFP-ANAF sau o persoană interesată formulează cerere de numire a unui lichidator, registratorul numește lichidatorul propus de acesta/aceasta.”„(7) Prevederile art. 260 se aplică în mod corespunzător.” **26. La articolul 237 alineatul (1), literele d), f) şi g) şi alineatele (8)-(13) se abrogă.** **27. După articolul 2371, se introduce un nou articol, art. 2372, cu următorul cuprins:**„**Art. 2372** **–** (1) Oficiul Național al Registrului Comerțului, prin registrator, constată întrunirea condițiilor pentru dizolvarea societății în următoarele cazuri, la cererea Ministerului Finanțelor Publice**–**Agenția Națională de Administrare Fiscală sau a oricărei persoane interesate: a) societatea nu şi-a depus situațiile financiare anuale sau, după caz, raportările contabile anuale la unitățile teritoriale ale Ministerului Finanțelor Publice**–**Agenția Națională de Administrare Fiscală, în termenul prevăzut de lege, dacă perioada de întârziere depășește 60 de zile lucrătoare;b) societatea nu şi-a depus la unităţile teritoriale ale Ministerului Finanţelor Publice **–** Agenția Națională de Administrare Fiscală, în termenul prevăzut de lege, declaraţia că nu a desfăşurat activitate de la constituire, dacă perioada de întârziere depăşeşte 60 de zile lucrătoare;c) nu mai sunt îndeplinite condiţiile referitoare la sediul social, ca urmare a expirării duratei actului care atestă dreptul de folosinţă asupra spaţiului cu destinaţie de sediu social ori transferului dreptului de folosinţă sau proprietate asupra spaţiului cu destinaţie de sediu social;d) a încetat activitatea societăţii sau nu a fost reluată activitatea după perioada de inactivitate temporară, anunţată organelor fiscale şi înscrisă în registrul comerţului, perioadă care nu poate depăşi 3 ani de la data înscrierii în registrul comerţului. e) în cazul societăților cu durată determinată, la expirarea duratei menționate în actul constitutiv, dacă procedura prevăzută la art. 227 alin.(2) nu este îndeplinită. (2) Ministerul Finanțelor Publice **–** Agenția Națională de Administrare Fiscală notifică societățile pentru care urmează să formuleze cerere de dizolvare, potrivit alin. (1), și publică pe pagina sa de internet lista acestor societăți şi termenul suplimentar acordat pentru depunerea documentelor, care nu poate fi mai mic de 15 zile de la publicarea listei. În notificarea către societate se menţionează şi acest termen. (3) În cazul în care cererea de dizolvare este formulată de Ministerul Finanțelor Publice **–** Agenția Națională de Administrare Fiscală sau de orice persoană interesată, registratorul constată, prin încheiere, întrunirea condițiilor pentru dizolvarea societății, în termen de 3 zile lucrătoare de la depunerea cererii. (4) Pentru cazurile prevăzute la alin. (1) lit. c), d) şi e), registratorul poate constata și din oficiu întrunirea condițiilor pentru dizolvarea societății. Lista societăților pentru care urmează să se verifice, din oficiu, întrunirea condițiilor pentru dizolvare se afișează pe portalul de servicii on-line al Oficiului Național al Registrului Comerțului, cu cel puțin 15 zile calendaristice înainte. (5) Încheierea registratorului, pronunţată potrivit alin.(3) şi (4), nu are caracter executoriu. Aceasta se menţionează în registrul comerţului la care este înregistrată societatea, se comunică societății, persoanei care a formulat cererea, după caz, precum și, pe cale electronică, Ministerului Finanțelor Publice **–** Agenţia Naţională de Administrare Fiscală și se publică pe portalul de servicii on-line al Oficiului Național al Registrul Comerțului. (6) Împotriva încheierii registratorului, societatea sau Ministerul Finanțelor Publice **–** Agenţia Naţională de Administrare Fiscală sau orice persoană interesată poate formula plângere în termen de 15 zile de la comunicare. În cazul persoanei interesate, alta decât cea care a formulat cererea de dizolvare, termenul curge de la publicarea încheierii registratorului pe portalul de servicii online. Plângerea se depune la oficiul registrului comerţului şi se face menţiune despre aceasta în registrul comerţului. În termen de 3 zile lucrătoare de la data depunerii, oficiul registrului comerţului o înaintează instanţei competente. (7) Dacă nu s-a formulat plângere împotriva încheierii registratorului, la expirarea termenului prevăzut de alin. (6), oficiul registrul comerţului înregistrează, din oficiu, menţiunea de dizolvare a societăţii în registrul comerţului.(8) După data înregistrării mențiunii de dizolvare în registrul comerțului, în condițiile alin. (7), societatea intră în lichidare.(9) Hotărârea pronunţată de instanţă în soluţionarea plângerii poate fi atacată numai cu apel, în termen de 30 de zile de la comunicare. Apelantul va depune o copie a apelului la oficiul registrului comerţului, pentru menţionare în registrul comerţului.(10) După rămânerea definitivă, hotărârea instanţei se transmite oficiului registrului comerţului pentru înscrierea mențiunii de dizolvare în registrul comerţului. (11) După rămânerea definitivă a hotărârii de dizolvare, societatea intră în lichidare. (12) După înscrierea menţiunii de dizolvare în registrul comerţului, la cererea societăţii, a oricărei persoane interesate, inclusiv a Ministerului Finanțelor Publice – ANAF, sau din oficiu, registratorul numește, prin încheiere, un lichidator înscris în Tabloul Practicienilor în Insolvenţă. Remunerarea lichidatorului se face din averea societății dizolvate sau, în lipsă, din fondul de lichidare, constituit potrivit legii. Remunerația lichidatorului este în cuantum fix de 1.000 lei, decontul final al cheltuielilor efectuate de lichidator în legătură cu lichidarea societății urmând a se face, pentru situația în care nu există bunuri în averea societății dizolvate, de către Uniunea Națională a Practicienilor în Insolvenţă din România, la solicitarea lichidatorului. În cazul în care, în termen de 30 zile de înscrierea mențiunii de dizolvare, MFP-ANAF sau o persoană interesată formulează cerere de numire a unui lichidator, registratorul numește lichidatorul propus de acesta/aceasta.(13) Prevederile art. 260 se aplică în mod corespunzător.”  **28. Alineatele (21)-(23) al articolului 242 se abrogă.**  **29. Alineatul (2) al articolului 248 se modifică şi va avea următorul cuprins:**“(2) Publicitatea pentru societăţile absorbite poate fi efectuată de societatea absorbantă.” **30. Alineatele (5) – (10) ale art. 260 se modifică şi vor avea următorul cuprins:**„(5) Nerespectarea obligaţiei de depunere a raportului prevăzut la alin. (4) constituie contravenţie şi se sancţionează cu amendă de la 500 lei la 1000 lei. Constatarea contravenţiilor şi aplicarea sancţiunilor se realizează, din oficiu sau la sesizarea oricărei părţi interesate, de către registrator, prin încheiere. Sancţiunea se aplică şi lichidatorului care nu introduce cererea de deschidere a procedurii de faliment în termenul prevăzut la alin. (4).(6) În termen de 15 zile de la terminarea lichidării, lichidatorii vor depune la registrul comerţului cererea de radiere a societăţii din registrul comerţului, pe baza raportului final de lichidare şi a situaţiilor financiare de lichidare prin care se prezintă situaţia patrimoniului, a creanţelor şi repartizarea activelor rămase, după caz, sub sancţiunea unei amenzi de 20 lei pe zi de întârziere, care va fi aplicată, din oficiu sau la sesizarea oricărei părţi interesate, de către registrator. Încheierea prin care constată încheiată lichidarea şi se dispune radierea societăţii din registrul comerţului se publică pe pagina de internet a Oficiului Naţional al Registrului Comerţului şi pe portalul de servicii on-line al acestuia.(7) Dacă în termen de 3 luni de la expirarea termenului menţionat la alin. (1), prelungit după caz, oficiul registrului comerţului nu a fost sesizat cu nicio cerere de radiere, registratorul, din oficiu sau la cererea oricărei persoane interesate, constată că a expirat termenul legal în care putea fi realizată lichidarea şi dispune radierea societăţii din registrul comerţului. Lista societăţilor pentru care Oficiul Naţional al Registrului Comerţului, prin registrator, urmează să dispună radierea se afişează pe portalul de servicii on-line al Oficiului Naţional al Registrului Comerţului cu cel puţin 15 zile calendaristice înainte şi se transmite Ministerului Finanţelor Publice - Agenţia Naţională de Administrare Fiscală.(8) Încheierea de radiere a registratorului, pronunţată potrivit alin.(7), nu este executorie. Aceasta se comunică societăţii, Ministerului Finanţelor Publice - Agenţia Naţională de Administrare Fiscală - administraţia judeţeană a finanţelor publice/administraţia finanţelor publice a sectorului şi se publică pe pagina de internet a Oficiului Naţional al Registrului Comerţului şi pe portalul de servicii on-line al acestuia. (9) Împotriva încheierii registratorului, societatea sau Ministerul Finanțelor Publice – Agenţia Naţională de Administrare Fiscală sau orice persoană interesată poate formula plângere în termen de 15 zile de la comunicare. În cazul persoanei interesate, termenul curge de la publicarea încheierii registratorului pe portalul de servicii online al ONRC. Plângerea se depune la oficiul registrului comerţului şi se face menţiune despre aceasta în registrul comerţului. În termen de 3 zile lucrătoare de la data depunerii, oficiul registrului comerţului o înaintează instanţei competente.(10) În cazul în care prevederile art. 2701 nu sunt aplicabile, întrucât societatea aflată în lichidare, deşi întruneşte condiţiile prevăzute la art. 38 alin. (2) din Legea nr. 85/2014 privind procedurile de prevenire a insolvenţei şi de insolvenţă, nu îndeplineşte şi cerinţa prevăzută la art. 5 pct. 72 din aceeaşi lege, registratorul, prin încheiere, constată încheiată lichidarea şi dispune radierea societăţii pe baza raportului final de lichidare şi a situaţiilor financiare de lichidare prin care se prezintă situaţia patrimoniului, a creanţelor şi repartizarea activelor rămase, după caz.” **31.La articolul 260, după alin. (9), se introduce un nou alineat, alin. (91), cu următorul cuprins:****„(91)** Hotărârea pronunţată de instanţă în soluţionarea plângerii poate fi atacată numai cu apel, în termen de 30 de zile de la comunicare. Apelantul va depune o copie a apelului la oficiul registrului comerţului, pentru menţionare în registrul comerţului.” **32. La articolul 252, alineatul (2) se modifică și va avea următorul cuprins :**„(2) Numai după îndeplinirea formalităților de la alin. (1) lichidatorii vor exercita această funcție.” |
|  |
|  **Art.III - Ordonanţa de urgenţă a Guvernului nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, publicată în Monitorul Oficial al României, Partea I, nr. 328 din data de 25 aprilie 2008, aprobată, cu modificări și completări, prin Legea nr. 182/2016, publicată în Monitorul Oficial al României, Partea I, nr. 828 din data de 19 octombrie 2016, se modifică după cum urmează:****1. La articolul 8, după alineatul (3) se introduce un nou alineat, alineatul (4), cu următorul cuprins :****”(4)** - Prin semnarea cererii de înregistrare în registrul comerțului/acordului de constituire, persoanele fizice care solicită înregistrarea ca persoană fizică autorizată, întreprindere individuală, întreprindere familială își asumă răspunderea că nu sunt incapabile şi că nu li s-a interzis prin hotărâre judecătorească definitivă dreptul de a exercita calitatea de persoană fizică autorizată, titular al întreprinderii individuale, membru al întreprinderii familiale, ca pedeapsă complementară a condamnării pentru infracţiuni contra patrimoniului prin nesocotirea încrederii, infracţiuni de corupţie, delapidare, infracţiuni de fals în înscrisuri, evaziune fiscală, infracţiuni prevăzute de Legea nr. 129/2020 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările și completările ulterioare, în cererea de înregistrare/acordul de constituire fiind prevăzută o clauză în acest sens.”1. **La articolul 14, după alineatul 7 se introduce un nou alineat, alin. (8), cu următorul cuprins:**

(8) Întreruperea temporară a activităţii unei persoane fizice autorizate, întreprinderi individuale  sau întreprinderi familiale nu poate depăşi 3 ani de la data înscrierii menţiunii în registrul comerţului şi înştiinţării organelor fiscale. Reluarea activității se înregistrează în registrul comerțului. **3. La punctul 1 al Anexei, subpunctul 1.21 se abrogă.** |
| **Art. IV – (1)** Procedurile începute înainte de intrarea în vigoare a prezentei legirămân supuse legii în vigoare la acea dată.(2) Dispoziţiile art. 115 se aplică şi rezoluţiilor pronunţate în temeiul Ordonanţei de urgenţă a Guvernului nr.116/2009, cu modificările şi completările ulterioare.(3) Cerererile pentru îndreptarea, lămurirea sau completarea încheierii judecătorului-delegat, formulate în temeiul art. 442-445 din Codul de procedură civilă, pentru cererile soluţionate de judecătorul delegat înainte de intrarea în vigoare a Ordonanţei de urgenţă a Guvernului nr.116/2009, vor fi soluţionate de tribunal, care va dispune şi cu privire la modificarea corespunzătoare a datelor înregistrate în registrul comerţului.**Art. V – (1)** Numărul de posturi al Oficiului Național al Registrului Comerțului și al oficiilor registrului comerțului se suplimentează cu posturile de registrator de registrul comerțului, prin hotărâre de Guvern. Primii registratori vor fi numiți în funcție din rândul personalului ONRC și al oficiilor registrului comerţului, care îndeplineşte condiţiile prevăzute de prezenta lege, prin decizia directorului general al ONRC. (2) Personalul care, la data intrării în vigoare a prezentei legi, exercită funcţia de director al oficiul registrului comerţului sau de persoană desemnată a acesteia se consideră că îndeplineşte condiţiile pentru ocuparea acestora. (3) Finanţarea cheltuielilor necesare pentru aplicarea prezentei legi se asigură de la bugetul de stat, prin bugetul Ministerul Justiției. |
|  |
|  **Art. VI –** În termen de 6 luni de la intrarea în vigoare a prezentei legi, Oficiul Național al Registrului Comerțului și autorităţile/instituțiile publice competente în domeniul autorizării funcționării, prevăzute la art. 124 din lege, precum și Agenția Națională de Administrare Fiscală, vor încheia noi protocoale de colaborare, urmând ca protocoalele existente să își încheie valabilitatea odată cu intrarea în vigoare a acestora. **Art. VII** - (1) În vederea îndeplinirii atribuțiilor legale, ONRC obține informații privind cazierul judiciar al persoanelor fizice și juridice, prin transmiterea, în format electronic, a informaţiilor de către Ministerul Afacerilor Interne, la solicitarea ONRC, în timp real, în cadrul procedurii de soluționare a cererilor de înregistrare.~~.~~(2) În termen de 6 luni de la intrarea în vigoare a legii, Oficiul Național al Registrului Comerțului și Ministerul Afacerilor Interne vor încheia un protocol de colaborare, având ca obiect transmiterea informațiilor, prin Sistemul Informatic al Cazierului Român ROCRIS.**Art. VIII** – (1)În actele normative în vigoare, prin „publicarea în Monitorul Oficial al României Partea a IV-a și Partea a VII-a” a actelor profesioniștilor prevăzute a fi înregistrate/menționate/depuse la oficiul registrului comerțului sau vizate de oficiul registrului comerțului și a actelor emise de oficiul registrului comerțului se înțelege „publicarea în Buletinul electronic al registrului comerțului”, opozabilitatea faţă de terţi fiind realizată, în aceste cazuri, prin înregistrarea în registrul comertului. Acolo unde sunt prevazute termene pentru exercitarea unor acţiuni în instanţă/alte termene care încep să curgă de la publicarea în Monitorul Oficial al României, aceste termene încep să curgă de la publicarea în Buletinul electronic al registrului comerţului. (2) În actele normative în vigoare, sintagma „rezoluţia directorului oficiului registrului comerţului/persoanei desemnate” se înlocuieşte cu „încheierea registratorului”, sintagma „judecătorul delegat” se înlocuieşte cu termenul „registratorul”, iar sintagma „vizat de judecătorul delegat” se înlşocuieşte cu sintagma „vizat de registrator”. |
|  |
| **Art. IX** - În termen de 3 luni de la data intrării în vigoare a prezentei legi se înființează Registrul de evidență a autorităților și instituțiilor publice centrale și locale, ţinut de Secretariatul General al Guvernului.**Art. X** – În termen de 60 de zile de la intrarea în vigoare a prezentei legi, se emite ordinul ministrului justiţiei pentru aprobarea Normelor metodologice privind modul de ținere a registrelor comerțului, de efectuare a înregistrărilor şi de eliberare a informațiilor. **Art. XI** - În termen de 60 de zile de la data intrării în vigoare a prezentei legi, se emite Ordinul ministrului justiției pentru aprobarea formatului actului constitutiv formular-tip şi a formatului cererii de înregistrare, al certificatului de înregistrare și a elementelor de siguranță ale certificatului de înregistrare emis în formă electronică. **Art. XII** – În termen de 1 an de la intrarea in vigoare a prezentei legi, se înființează Registrul Național Central al persoanelor fără scop patrimonial, ținut de ONRC, prin preluarea Registrului Național al Persoanelor Juridice fără Scop Patrimonial – asociații, fundații și federații de la Ministerul Justiției și a registrelor asociațiilor și fundațiilor aflate la grefa judecătoriilor și a registrelor federațiilor, aflate la grefa tribunalelor. **Art. XIII –** (1) Personalul care, la data intrarii in vigoare a prezentei legi, este încadrat pe funcţia de director al oficiului registrului comerţului pe perioadă nedeterminată cu susținerea unui examen sau concurs se reîncadrează în funcția de director pentru un mandat de 4 ani. (2) Personalul care, la data intrarii in vigoare a prezentei legi, este încadrat pe funcţia de director al oficiului registrului comerţului pe perioadă nedeterminată fără susținerea unui examen sau concurs se eliberează din funcţie şi se reîncadrează pe o functie de execuție corespunzătoare pregătirii profesionale.  |
|  |
| **Art. XIV –** Pe data intrării în vigoare a prezentei legi, se abrogă:- Legea nr. 26/1990 privind registrul comerțului, republicată, cu modificările și completările ulterioare;- Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările și completările ulterioare;- O.U.G. nr. 116/2009 pentru instituirea unor măsuri privind activitatea de înregistrare în registrul comerţului, aprobată, cu modificări și completări, prin Legea nr. 84/2010, cu modificările și completările ulterioare. |
|  |